text: κανονισμού (ΕΟΚ) αριθ. 1035/72. Το τμήμα του ταμείου λειτουργίας που μπορεί να αφιερωθεί στη χρηματοδότηση των αποσύρσεων δεν μπορεί να υπερβεί το 40 % για το πρώτο έτος, 35 % για το δεύτερο έτος, 30 % για το τρίτο έτος, 20 % για το τέταρτο έτος και 10 % από το πέμπτο έτος από την ημερομηνία έγκρισης από τις αρμόδιες εθνικές αρχές του πρώτου επιχειρησιακού προγράμματος, το οποίο υποβάλλεται από τη σχετική οργάνωση παραγωγών και εγκρίνεται από τις εν λόγω αρχές. 4. Το επιχειρησιακό πρόγραμμα που αναφέρεται στην παράγραφο 2 στοιχείο β) πρέπει: α) να έχει ως στόχο τη βελτίωση της ποιότητας των προϊόντων, την ανάπτυξη της εμπορικής τους αξιοποίησης, την προώθηση των προϊόντων αυτών στους καταναλωτές ή τη δημιουργία αλυσίδων παραγωγής βιολογικών προϊόντων 7β) να συμπεριλαμβάνει μέτρα που προορίζονται για την ανάπτυξη της χρησιμοποίησης τεχνικών φιλικών προς το περιβάλλον από τους παραγωγούς μέλη τόσο σε επίπεδο πρακτικών καλλιέργειας όσο και σε επίπεδο χρησιμοποιημένων υλικών 7γ) να προβλέπει στις χρηματοοικονομικές του διατάξεις τα τεχνικά και ανθρώπινα μέσα που απαιτούνται για την εξασφάλιση του ελέγχου της τήρησης των φυτοϋγειονομικών διατάξεων, καθώς και της μέγιστης επιτρεπόμενης περιεκτικότητας των καταλοίπων. Ως φιλικές προς το περιβάλλον τεχνικές νοούνται, ιδίως, οι τεχνικές που επιτρέπουν την επίτευξη των στόχων που αναφέρονται στο άρθρο 1 στοιχεία α), β) και γ) του κανονισμού (ΕΚ) αριθ. 2078/92 του Συμβουλίου (15). Η χρηματοδοτική ενίσχυση που προβλέπεται στην παράγραφο 1 είναι ίση με το ποσό των εισφορών, οι οποίες αναφέρονται στην ίδια παράγραφο, οι οποίες όντως καταβάλλονται και περιορίζεται σε 50 % του ποσού των πραγματικών δαπανών που πραγματοποιούνται κατ' εφαρμογή της παραγράφου 2. Το ποσοστό αυτό αυξάνεται σε 60 % εάν επιχειρησιακό πρόγραμμα ή τμήμα επιχειρησιακού προγράμματος υποβάλλεται: α) είτε από περισσότερες τις μιας οργανώσεις παραγωγών της Κοινότητας που λειτουργούν σε διαφορετικά κράτη μέλη για διεθνικές ενέργειες, εκτός των ενεργειών που αναφέρονται στην παράγραφο 2 στοιχείο α) 7β) είτε από μία ή περισσότερες οργανώσεις παραγωγών για ενέργειες που υλοποιούνται στο επίπεδο των σχετικών διεπαγγελματικών οργανώσεων. 6. Η ενίσχυση που αναφέρεται στην παράγραφο 5 χρηματοδοτείται μέχρι ποσοστού 20 % από τα κράτη μέλη και μέχρι ποσοστού 80 % από την Κοινότητα. Ωστόσο, η ενίσχυση αυτή χρηματοδοτείται μέχρι ποσοστού 10 % από τα κράτη μέλη και μέχρι ποσοστού 90 % από την Κοινότητα για τις οργανώσεις παραγωγών που ασκούν δραστηριότητα στις περιφέρειες του στόχου 1 σύμφωνα με τον κανονισμό (ΕΟΚ) αριθ. 2052/88 του Συμβουλίου (16). Άρθρο 161. Το επιχειρησιακό πρόγραμμα που αναφέρεται στο άρθρο 15 παράγραφος 2 στοιχείο β), υποβάλλεται στις αρμόδιες εθνικές αρχές, οι οποίες οφείλουν να το εγκρίνουν, να το απορρίψουν ή να ζητησήσουν την τροποποίησή του, με την επιφύλαξη των διατάξεων του παρόντος κανονισμού. Τα κράτη μέλη καταρτίζουν εθνικό ρυθμιστικό πλαίσιο για την εκπόνηση συγγραφής υποχρεώσεων για τα μέτρα που προβλέπονται στο άρθρο 15 παράγραφος 4 στοιχείο β). Τα κράτη μέλη διαβιβάζουν το σχέδιο του εν λόγω ρυθμιστικού πλαισίου στην Επιτροπή η οποία δύναται να ζητήσει την τροποποίησή του εντός τριών μηνών, αν διαπιστώσει ότι το σχέδιο αυτό δεν επιτρέπει την επίτευξη των στόχων που καθορίζονται στο άρθρο 130


text: P της συνθήκης και στο κοινοτικό πρόγραμμα πολιτικής και δράσης στον τομέα του περιβάλλοντος και της αειφόρου ανάπτυξης. 2. Στις 31 Ιανουαρίου, το αργότερο, κάθε έτους, οι οργανώσεις παραγωγών ανακοινώνουν στο κράτος μέλος το ποσό του ταμείου λειτουργίας. Το κράτος μέλος γνωστοποιεί στην οράνωση παραγωγών το ποσό της χρηματοδοτικής ενίσχυσης, σύμφωνα με τα όρια που καθορίζονται στο άρθρο 15 παράγραφος 5. 3. Μία ένωση οργανώσεων παραγωγών, αναγνωρισμένη από το σχετικό κράτος μέλος, μπορεί να υποκαταστήσει τα μέλη της για τη διαχείριση του ταμείου λειτουργίας κατά την έννοια της παραγράφου 1 του άρθρου 15, καθώς και για την κατάρτιση, τη θέση σε εφαρμογή και την υποβολή των επιχειρησιακών προγραμμάτων που αναφέρονται στο άρθρο 15 παράγραφος 2 στοιχείο β). Στην περίπτωση αυτή, η ένωση είναι ο δικαιούχος της χρηματοδοτικής ενίσχυσης και προβαίνει στην ανακοίνωση που προβλέπεται στην παράγραφο 2 του παρόντος άρθρου. 4. Το επιχειρησιακό πρόγραμμα και η ιδιωτική και δημόσια χρηματοδότησή του είναι πολυετείς, με ελάχιστο όριο τριών ετών και μέγιστο όριο πέντε ετών. 5. Η υποβολή στο κράτος μέλος από την οργάνωση παραγωγών ή, σε περίπτωση εφαρμογής της παραγράφου 3, από μια ένωση οργανώσεων παραγωγών ενός επιχειρησιακού προγράμματος συνεπάγεται, εκ μέρους της εν λόγω οργάνωσης ή ένωσης, τη δέσμευση να υπόκειται στους εθνικούς ελέγχους, καθώς και στους κοινοτικούς ελέγχους που πραγματοποιούνται σύμφωνα με τον τίτλο VI όσον αφορά την ορθή διαχείριση των δημοσίων πόρων. Άρθρο 17Στην περίπτωση που οι γενικοί μηχανισμοί της κοινής οργάνωσης αγοράς αποδειχθούν ανεπαρκείς ή ακατάλληλοι για τα προϊόντα του άρθρου 1 που έχουν μεγάλη οικονομική ή οικολογική, τοπική ή περιφερειακή σημασία και που αντιμετωπίζουν ισχυρό διεθνή ανταγωνισμό, δύνανται να θεσπιστούν, σύμφωνα με τη διαδικασία που προβλέπεται στο άρθρο 45, ειδικά μέτρα που αφορούν τη βελτίωση της ανταγωνιστικότητας αυτών των προϊόντων καθώς και την προώθησή τους. Τα μέτρα αυτά δύνανται να περιλαμβάνουν, ιδίως, τις ενέργειες που προβλέπονται στο άρθρο 19 παράγραφος 1 στοιχείο γ). Άρθρο 181. Σε περίπτωση που μια οργάνωση παραγωγών ή μια ένωση οργανώσεων παραγωγών που έχει θεσπίσει τους ίδιους κανόνες, ασκεί δραστηριότητα σε καθορισμένη οικονομική περιφέρεια, θεωρείται, για ένα συγκεκριμένο προϊόν, ως αντιπροσωπευτική για την παραγωγή και τους παραγωγούς αυτής της περιφέρειας, το οικείο κράτος μέλος, ύστερα από αίτηση αυτής της οργάνωσης ή ένωσης, δύναται να καταστήσει υποχρεωτικούς για τους παραγωγούς που είναι εγκατεστημένοι στην περιφέρεια αυτή και δεν είναι μέλη των εν λόγω οργανώσεων: α) του κανόνες που αναφέρονται στο άρθρο 12 παράγραφος 1 στοιχείο β) πρώτη περίπτωση, β) τους κανόνες που θεσπίζει η οργάνωση ή ένωση όσον αφορά την απόσυρση, με την προϋπόθεση ότι οι κανόνες αυτοί: - εφαρμόζονται από ενός τουλάχιστον έτους, - εμφαίνονται στον περιοριστικό κατάλογο του παραρτήματος III, - καθίστανται υποχρεωτικοί για περίοδο τριών περιόδων εμπορίας κατ' ανώτατο όριο. 2. Κατά την έννοια του παρόντος άρθρου νοείται ως «οικονομική περιφέρεια» μια γεωγραφική ζώνη που αποτελείται από όμορες ή γειτονικές περιοχές παραγωγής, στις οποίες οι συνθήκες παραγωγής και εμπορίας είναι ομοιογενείς. 3. Μία οργάνωση παραγωγών ή ένωση οργανώσεων παραγωγών θεωρείται αντιπροσωπευτική κατά την έννοια της παραγράφου 1 όταν συγκεντρώνει τουλάχιστον τα δύο τρίτα των παραγωγών της οικονομικής περιφέρειας στην οποία

type: legislation

jurisdiction: EU


text: έχει τη δραστηριότητά της και καλύπτει τουλάχιστον τα δύο τρίτα της παραγωγής αυτής της περιφέρειας. 4. Οι κανόνες που καθίστανται υποχρεωτικοί για το σύνολο των παραγωγών μιας συγκεκριμένης οικονομικής περιφέρειας: α) δεν πρέπει να προκαλούν ζημιά στους άλλους παραγωγούς του κράτους μέλους, αφενός, και της Κοινότητας, αφετέρου 7β) δεν εφαρμόζονται, εκτός αν τα αφορούν ειδικά, στα προϊόντα που παραδίδονται στη μεταποίηση στο πλαίσιο σύμβασης που έχει υπογραφεί πριν από την έναρξη της περιόδου εμπορίας, με εξαίρεση τους κανόνες παροχής πληροφοριών σχετικά με την παραγωγή που αναφέρονται στην παράγραφο 1 στοιχείο α) 7γ) δεν δύνανται να αντιβαίνουν την ισχύουσα ρύθμιση. 5. Τα κράτη μέλη γνωστοποιούν αμέσως στην Επιτροπή τους κανόνες που κατέστησαν υποχρεωτικούς για το σύνολο των παραγωγών μιας συγκεκριμένης οικονομικής περιφέρειας. Η Επιτροπή αποφασίζει ότι το κράτος μέλος οφείλει να ακυρώσει την επέκταση της ισχύος των κανόνων η οποία είχε αποφασισθεί από αυτό: α) αν διαπιστώσει ότι με την επέκταση αυτή αποκλείεται ο ανταγωνισμός σε σημαντικό τμήμα της εσωτερικής αγοράς ή πλήττεται η ελευθερία των συναλλαγών ή διακυβεύονται οι στόχοι του άρθρου 39 της συνθήκης 7β) αν διαπιστώσει, ότι η συμφωνία, η απόφαση ή η πρακτική για τις οποίες έχει αποφασισθεί επέκταση ισχύος εμπίπτουν στο άρθρο 85 παράγραφος 1 της συνθήκης. Η απόφαση της Επιτροπής για τη συμφωνία, την απόφαση ή την πρακτική αυτή εφαρμόζεται από την ημερομηνία της σχετικής διαπίστωσης 7γ) αν στη συνέχεια των ελέγχων που πραγματοποιούνται εκ των υστέρων δυνάμει του τίλου VI, διαπιστώσει τη μη τήρηση των διατάξεων του παρόντος άρθρου. 6. Όταν εφαρμόζεται η παράγραφος 1, το ενδιαφερόμενο κράτος μέλος δύναται να αποφασίσει, βάσει δικαιολογητικών, ότι οι παραγωγοί που δεν είναι μέλη, οφείλουν στην οργάνωση ή, κατά περίπτωση, στην ένωση, μέρος των εισφορών που καταβάλλουν οι παραγωγοί μέλη, εφόσον τα ποσά αυτά πρόκειται να καλύψουν: α) τα διοικητικά έξοδα που προκύπτουν από την εφαρμογή του καθεστώτος που αναφέρεται στην παράγραφο 1 7β) τα έξοδα που προκύπτουν από τις εργασίες έρευνας, μελέτης της αγοράς και προώθησης των πωλήσεων, τις οποίες αναλαμβάνει η οργάνωση ή η ένωση προς όφελος του συνόλου της παραγωγής της περιφέρειας. 7. Τα κράτη μέλη ανακοινώνουν στην Επιτροπή τον κατάλογο των οικονομικών περιφερειών που αναφέρονται στην παράγραφο 2. Μέσα σε ένα μήνα από την ανακοίνωση αυτή, η Επιτροπή εγκρίνει τον κατάλογο ή αποφασίζει, μετά από διαβουλεύσεις με το ενδιαφερόμενο κράτος μέλος, τις τροποποιήσεις που πρέπει να γίνουν. ΤΙΤΛΟΣ III ΔΙΕΠΑΓΓΕΛΜΑΤΙΚΕΣ ΟΡΓΑΝΩΣΕΙΣ ΚΑΙ ΣΥΜΦΩΝΙΕΣ Άρθρο 191. Κατά την έννοια του παρόντος κανονισμού νοούνται ως «αναγνωρισμένες διεπαγγελματικές οργανώσεις» που καλούνται στο εξής «διεπαγγελματικές οργανώσεις», τα νομικά πρόσωπα που: α) συγκεντρώνουν τους εκπροσώπους διαφόρων οικονομικών δραστηριοτήτων σχετικών με την παραγωγή, τη μεταποίηση και την εμπορία των προϊόντων που αναφέρονται στο άρθρο 1 παράγραφος 2 7β) έχουν συσταθεί με πρωτοβουλία του συνόλου ή μέρους των οργανώσεων ή ενώσεων που τις αποτελούν 7γ) ασκούν περισσότερες της μιας από τις δραστηριότητες που αναφέρονται στη συνέχεια, σε επίπεδο μιας ή περισσοτέρων περιφερειών της Κοινότητας λαμβάνοντας υπόψη, εφόσον συντρέχει λόγος, τα συμφέροντα των καταναλωτών: - βελτίωση των γνώσεων σχετικά με την αγορά και μεγαλύτερη διαφάνεια αυτής, - συμβολή σε καλύτερο συντονισμό


text: της διάθεσης στην αγορά των οπωροκηπευτικών, κυρίως με έρευνες ή μελέτες αγοράς 7- επεξεργασία συμβάσεων-τύπων που ανταποκρίνονται στην κοινοτική ρύθμιση, - ανάπτυξη της αξιοποίησης των οπωροκηπευτικών, - πληροφορίες και έρευνες που είναι αναγκαίες για τον προσανατολισμό της παραγωγής προς προϊόντα που ανταποκρίνονται περισσότερο στις ανάγκες της αγοράς και τις απαιτήσεις και προσδοκίες των καταναλωτών, ιδίως όσον αφορά την ποιότητα των προϊόντων και την προστασία του περιβάλλοντος,- αναζήτηση μεθόδων χάρη στις οποίες να επιτυγχάνεται περιορισμός της χρήσης φυτοϋγειονομικών προϊόντων και άλλων ουσιών, και οι οποίες να εγγυώνται την ποιότητα του προϊόντος καθώς και την προστασία των εδαφών και των υδάτων, - ανάπτυξη μεθόδων και μέσων για τη βελτίωση της ποιότητας των προϊόντων, - αξιοποίηση και προστασία των ονομασιών προέλευσης, των σημάτων ποιότητας και των γεωγραφικών ενδείξεων, - ορισμός, όσον αφορά τους κανόνες παραγωγής και εμπορίας που παρατίθενται στο παράρτημα III, κανόνων πιο αυστηρών από τις διατάξεις των κοινοτικών ή εθνικών ρυθμίσεων 7δ) έχουν αναγνωρισθεί υπό τους όρους που αναφέρονται στην παράγραφο 2. 2. Κατόπιν αιτήσεως των ιδίων των ενδιαφερομένων οργανώσεων, τα κράτη μέλη αναγνωρίζουν τις οργανώσεις που είναι εγκατεστημένες στο έδαφός τους, ως διεπαγγελματικές οργανώσεις, υπό τον όρο ότι: α) ασκούν τις δραστηριότητές τους σε μία ή περισσότερες περιφέρειες εντός του εδάφους τους 7β) καλύπτουν σημαντική αναλογία του τομέα της παραγωγής, της μεταποίησης και, εφόσον συντρέχει λόγος, του εμπορίου οπωροκηπευτικών και μεταποιημένων προϊόντων με βάση τα οπωροκηπευτικά στην ή στις σχετικές περιφέρειες και, στην περίπτωση που αφορούν περισσότερες περιφέρειες, δικαιολογούν μια ελάχιστη αντιπροσωπευτικότητα για κάθε ένα από τους κλάδους που συγκεντρώνουν σε καθεμία από τις καλυπτόμενες περιφέρειες 7γ) ασκούν μία η περισσότερες από τις δραστηριότητες που απαριθμούνται στην παράγραφο 1 στοιχείο γ) 7δ) δεν ασκούν οι ίδιες δραστηριότητες παραγωγής, μεταποίησης ή εμπορίας οπωροκηπευτικών ή μεταποιημένων προϊόντων με βάση τα οπωροκηπευτικά. 3. Πριν από την αναγνώριση τα κράτη μέλη κοινοποιούν στην Επιτροπή τις διεπαγγελματικές οργανώσεις που έχουν υποβάλει αίτηση αναγνώρισης, μαζί με όλες τις χρήσιμες πληροφορίες σχετικά με την αντιπροσωπευτικότητά τους, τις δραστηριότητες που ασκούν και όλα τα άλλα αναγκαία στοιχεία αξιολόγησης. Η Επιτροπή μπορεί να διατυπώσει την αντίθεσή της στην αναγνώριση εντός προθεσμίας δύο μηνών από την κοινοποίηση. 4. Τα κράτη μέλη: α) αποφασίζουν την χορήγηση της αναγνώρισης εντός προθεσμίας τριών μηνών από τη στιγμή της κατάθεσης της αίτησης, η οποία πρέπει να συνοδεύεται απ' όλα τα σχετικά δικαιολογητικά 7β) αποφασίζουν, εφόσον είναι αναγκαίο, σχετικά με την ανάκληση της αναγνώρισης, στη συνέχεια ελέγχων που πρέπει να πραγματοποιούν σε τακτά χρονικά διαστήματα όσον αφορά την τήρηση εκ μέρους των διεπαγγελματικών οργανώσεων των όρων της αναγνώρισής τους, και καθορίζουν τις κυρώσεις που επιβάλλονται στις οργανώσεις αυτές σε περίπτωση ανάκλησης της αναγνώρισής τους 7γ) ανακοινώνουν, εντός προθεσμίας δύο μηνών, στην Επιτροπή κάθε απόφαση χορήγησης, άρνησης ή ανάκλησης της αναγνώρισης. 5. Οι όροι υπό τους οποίους τα κράτη μέλη υποβάλλουν στην Επιτροπή έκθεση σχετικά με τις δραστηριότητες των διεπαγγελματικών οργανώσεων θεσπίζονται σύμφωνα με τη διαδικασία που αναφέρεται στο άρθρο 45. Η Επιτροπή εξασφαλίζει την τήρηση της παραγράφου 2 με ελέγχους που πραγματοποιούνται σύμφωνα με τον τίτλο VI και, στη συνέχεια των ελέγχων αυτών, μπορεί να


text: ζητήσει από τα κράτη μέλη να ανακαλέσουν τις αναγνωρίσεις. 6. Η αναγνώριση ισοδυναμεί με έγκριση συνέχισης των δραστηριοτήτων που αναφέρονται στην παράγραφο 1 στοιχείο γ), υπό τους όρους του παρόντος κανονισμού. Άρθρο 201. Στην περίπτωση που μία διεπαγγελματική οργάνωση η οποία ασκεί δραστηριότητες σε μία ή περισσότερες καθορισμένες περιφέρειες θεωρείται, για ένα συγκεκριμένο προϊόν ως αντιπροσωπευτική της παραγωγής, της μεταποίησης και, ενδεχομένως, του εμπορίου του προϊόντος αυτού, το σχετικό κράτος μέλος, μετά από αίτηση της οργάνωσης αυτής, μπορεί να καταστήσει υποχρεωτικές, για μια χρονικά περιορισμένη περίοδο και για τους μεμονωμένους ή μη επιχειρηματίες, που ασκούν δραστηριότητα στην ή στις σχετικές περιφέρειες και που δεν αποτελούν μέλη της οργάνωσης αυτής, ορισμένες αποφάσεις ή συμφωνίες που έχουν συναφθεί στο πλαίσιο της οργάνωσης αυτής. 2. Μια διεπαγγελματική οργάνωση θεωρείται ως αντιπροσωπευτική κατά την έννοια της παραγράφου 1 όταν συγκεντρώνει τουλάχιστον τα δύο τρίτα της παραγωγής, της μεταποίησης, ή του εμπορίου των οπωροκηπευτικών στην ή στις σχετικές περιφέρειες. Στην περίπτωση που η αίτηση επέκτασης των κανόνων καλύπτει περισσότερες περιφέρειες, η διεπαγγελματική οργάνωση πρέπει να δικαιολογήσει μια ελάχιστη αντιπροσωπευτικότητα, για κάθε έναν από τους συγκεντρωμένους κλάδους, σε καθεμία από τις καλυπτόμενες περιφέρειες. 3. Οι κανόνες για τους οποίους μπορεί να ζητηθεί επέκταση: α) μπορούν να αφορούν μόνον έναν από τους ακόλουθους στόχους: - γνώση της παραγωγής και της αγοράς, - αυστηρότερους κανόνες παραγωγής σε σύγκριση με τις διατάξεις που ορίζονται ενδεχομένως από την κοινοτική και τις εθνικές νομοθεσίες, - κανόνες εμπορίας, - κανόνες προστασίας του περιβάλλοντος, - ενέργειες προώθησης και αξιοποίησης της παραγωγής, - ενέργειες προστασίας της βιολογικής γεωργίας και των ονομασιών προέλευσης, των σημάτων προστασίας και των γεωγραφικών ενδείξεων. Οι κανόνες που αναφέρονται στη δεύτερη, τρίτη και τέταρτη περίπτωση δεν μπορεί να είναι διαφορετικοί από τους κανόνες που εμφαίνονται στο παράρτημα III 7β) πρέπει να εφαρμόζονται τουλάχιστον από έτους 7γ) μπορούν να καταστούν δεσμευτικοί μόνο για τρία έτη κατ' ανώτατο όριο 7δ) δεν πρέπει να θίγουν τους λοιπούς επιχειρηματίες αφενός του κράτους μέλους και αφετέρου της Κοινότητας. Άρθρο 211. Τα κράτη μέλη ανακοινώνουν αμέσως στην Επιτροπή τους κανόνες που κατέστησαν υποχρεωτικοί για το σύνολο των επιχειρηματιών μιας ή περισσοτέρων καθορισμένων περιφερειών. Η Επιτροπή αποφασίζει ότι το κράτος μέλος οφείλει να αποσύρει την επέκταση των κανόνων η οποία αποφασίζεται από αυτό στις πειριπτώσεις που προβλέπονται στο άρθρο 18 παράγραφος 5 δεύτερο εδάφιο. 2. Όταν, σε εφαρμογή του παρόντος άρθρου, κανόνες καταστούν υποχρεωτικοί για τα μη μέλη μιας διεπαγγελματικής οργάνωσης, το κράτος μέλος δύναται να αποφασίζει, βάσει δικαιολογητικών, ότι οι μεμονωμένοι ή μη επιχειρηματίες, οι οποίοι δεν είναι μέλη, οφείλουν στην οργάνωση το σύνολο ή μέρος των εισφορών που καταβάλλουν τα μέλη. ΤΙΤΛΟΣ IV ΚΑΘΕΣΤΩΣ ΠΑΡΕΜΒΑΣΕΩΝ Άρθρο 221. Οι οργανώσεις παραγωγών ή οι ενώσεις τους μπορούν να μη διαθέσουν προς πώληση ορισμένα από τα προϊόντα του άρθρου 1 παράγραφος 2 τα οποία καθορίζουν, και τα οποία προσκομίζονται από τα μέλη τους, για τις ποσότητες και τις περιόδους που θεωρούν σκόπιμες. 2. Ο προορισμός των προϊόντων που αποσύρονται από την αγορά κατ' εφαρμογή της παραγράφου 1 πρέπει να καθορίζεται από την οργάνωση παραγωγών ή τις ενώσεις τους


text: κατά τρόπο ώστε αφενός, να μην παρεμποδίζεται η συνήθης διάθεση της σχετικής παραγωγής και αφετέρου να προστατεύεται το περιβάλλον και ιδίως, η ποιότητα των υδάτων και του τοπίου. 3. Σε περίπτωση εφαρμογής της παραγράφου 1, για κάθε ένα από τα προϊόντα που αναφέρονται στο παράρτημα II και ανταποκρίνονται στους κανόνες, οι οργανώσεις παραγωγών ή οι ενώσεις τους καταβάλλουν στους παραγωγούς μέλη εντός ορίου 10 % της παραγωγής, που μπορεί να τεθεί σε εμπορία, την κοινοτική αποζημίωση απόσυρσης που καθορίζεται κατ' εφαρμογή του άρθρου 25. Το όριο 10 % που καθορίζεται στο πρώτο εδάφιο εφαρμόζεται στη δυνάμενη να τεθεί σε εμπορία παραγωγή των μελών της σχετικής οργάνωσης παραγωγών ή άλλης οργάνωσης σε περίπτωση εφαρμογής του άρθρου 11 παράγραφος 1 στοιχείο β) σημείο 3, δεύτερη και τρίτη περίπτωση, αλλά δεν περιλαμβάνει τις αποσύρσεις που πραγματοποιούνται κατ' εφαρμογή του άρθρου 23. 4. Το όριο του 10 % που αναφέρεται στην παράγραφο 3 εφαρμόζεται από την πέμπτη περίοδο εμπορίας από την ημερομηνία έναρξης της ισχύος του παρόντος κανονισμού. Οι αποσύρσεις που πραγματοποιούνται κατά τη μεταβατική περίοδο των τεσσάρων προηγουμένων περιόδων εμπορίας δεν μπορούν να υπερβούν τα ακόλουθα ποσοστά: 50 % για την πρώτη περίοδο, 40 % για τη δεύτερη, 30 % για την τρίτη και 20 % για την τέταρτη, αντιστοίχως, της παραγωγής που μπορεί να τεθεί σε εμπορία όπως αυτή ορίζεται σύμφωνα με τη διαδικασία που προβλέπεται στο άρθρο 45. Ωστόσο, για τα εσπεριδοειδή, τα ποσοστά αυτά είναι αντιστοίχως 30 % την πρώτη περίοδο εμπορίας, 25 % τη δεύτερη, 20 % την τρίτη και 15 % την τέταρτη. Οι διατάξεις της παραγράφου 3 δεύτερο εδάφιο εφαρμόζονται στην παρούσα παράγραφο. Άρθρο 23Για τα προϊόντα που αναφέρονται στο παράρτημα II, οι οργανώσεις παραγωγών παρέχουν την ευχέρεια στους κατόχους εκμεταλλεύσεων, οι οποίοι δεν έχουν προσχωρήσει ως μέλη σε κανένα από τους συλλογικούς φορείς που προβλέπονται από τον παρόντα κανονισμό, να υπαχθούν στις διατάξεις του άρθρου 22, μετά από αίτηση των κατόχων. Ωστόσο, η κοινοτική αποζημίωση απόσυρσης μειώνεται κατά 10 %. Εξάλλου, στο καταβαλλόμενο ποσό λαμβάνονται υπόψη, βάσει δικαιολογητικών, τα συνολικά έξοδα απόσυρσης, τα οποία βαρύνουν τα μέλη. Η προαναφερόμενη αποζημίωση δεν μπορεί να χορηγηθεί πέραν ενός ποσοστού 10 % της παραγωγής του κατόχου της εκμετάλλευσης, η οποία μπορεί να τεθεί σε εμπορία. Άρθρο 24Οι οργανώσεις παραγωγών ή οι ενώσεις τους κοινοποιούν στις εθνικές αρχές, όλα τα στοιχεία σχετικά με την εφαρμογή των άρθρων 22 και 23, και, ιδίως, τα μέτρα που έχουν ληφθεί για την εξασφάλιση της προστασίας του περιβάλλοντος κατά τις εργασίες απόσυρσης, τα οποία ανακοινώνονται από τις εθνικές αρχές στην Επιτροπή. Τα εν λόγω στοιχεία που πρέπει να κοινοποιηθούν καθορίζονται, εφόσον είναι αναγκαίο, σύμφωνα με τη διαδικασία που αναφέρεται στο άρθρο 45. Τα κράτη μέλη θεσπίζουν εθνικό ρυθμιστικό πλαίσιο για την εκπόνηση συγγραφής υποχρεώσεων που αφορούν τις φιλικές προς το περιβάλλον μεθόδους απόσυρσης. Τα κράτη μέλη διαβιβάζουν το σχέδιο του εν λόγω ρυθμιστικού πλαισίου στην Επιτροπή η οποία δύναται να ζητήσει τροποποίησή του εντός τριών μηνών, αν διαπιστώσει ότι το σχέδιο αυτό δεν επιτρέπει την επίτευξη των στόχων που καθορίζονται στο άρθρο 130 P


text: της συνθήκης και στο κοινοτικό πρόγραμμα πολιτικής και δράσης στον τομέα του περιβάλλοντος και της αειφόρου ανάπτυξης. Άρθρο 251. Για την πρώτη περίοδο εμπορίας που ακολουθεί την έναρξη ισχύος του παρόντος κανονισμού, η κοινοτική αποζημίωση απόσυρσης είναι ίση, για κάθε ένα από τα προϊόντα που αναφέρονται στο παράρτημα II, εκτός των εσπεριδοειδών, με το μέσο όρο των χαμηλότερων τιμών των μηνιαίων αποσύρσεων που εφαρμόζονται για τη γεωργική περίοδο 1995/96 σύμφωνα με το άρθρο 16 παράγραφος 3α, τα άρθρα 16α έως 16β και σύμφωνα με το άρθρο 18 παράγραφος 1 στοιχείο α) πρώτη περίπτωση του κανονισμού (ΕΟΚ) αριθ. 1035/72. Από την πέμπτη περίοδο εμπορίας, αρχής γενομένης από την έναρξη της ισχύος του παρόντος κανονισμού, η κοινοτική αποζημίωση απόσυρσης είναι ίση, για καθένα από τα εν λόγω προϊόντα, προς το 85 % της αποζημίωσης που καθορίζεται σε εφαρμογή του πρώτου εδαφίου.Η διαφορά μεταξύ της αποζημίωσης που αναφέρεται στο πρώτο εδάφιο και αυτής που αναφέρεται στο δεύτερο εδάφιο απορροφάται σε ίσες δόσεις από τη δεύτερη μέχρι την πέμπτη περίοδο εμπορίας αρχής γενομένης από την έναρξη της ισχύος του παρόντος κανονισμού. 2. Για τα εσπεριδοειδή, η κοινοτική αποζημίωση απόσυρσης που εφαρμόζεται για την πρώτη περίοδο εμπορίας η οποία ακολουθεί την έναρξη ισχύος του παρόντος κανονισμού, είναι ίση για κάθε ένα προϊόν, με εξαίρεση τα satsumas, με την χαμηλότερη τιμή απόσυρσης που εφαρμόζεται κατά την περίοδο 1995/96 σύμφωνα με τα άρθρα 16α, 16β) και το άρθρο 18 παράγραφος 1 στοιχείο α) πρώτη περίπτωση του κανονισμού (ΕΟΚ) αριθ. 1035/72, και με την υψηλότερη τιμή απόσυρσης για τα satsumas. Από την πέμπτη περίοδο εμπορίας, αρχής γενομένης από την έναρξη του παρόντος κανονισμού, η κοινοτική αποζημίωση απόσυρσης είναι ίση για κάθε προϊόν με τη χαμηλότερη τιμή απόσυρσης για τις κλημεντίνες που καθορίζεται σύμφωνα με τις διατάξεις του πρώτου εδαφίου. Η διαφορά μεταξύ της αποζημίωσης που αναφέρεται στο πρώτο εδάφιο και αυτής που αναφέρεται στο δεύτερο εδάφιο κατανέμεται σε ίσες δόσεις από τη δεύτερη μέχρι την πέμπτη περίοδο, αρχής γενομένης από την έναρξη της ισχύος του παρόντος κανονισμού. 3. Η κοινοτική αποζημίωση απόσυρσης αποτελεί ένα ενιαίο ποσό, το οποίο ισχύει για ολόκληρη την Κοινότητα. 4. Τα ποσά που αναφέρονται στο παρόν άρθρο καθορίζονται, εφόσον είναι αναγκαίο, από την Επιτροπή κατά την έναρξη καθεμιάς των περιόδων που προβλέπονται στις παραγράφους 1 και 2, σύμφωνα με τη διαδικασία που προβλέπεται στο άρθρο 45. Άρθρο 261. Όταν η αγορά ενός προϊόντος που εμφαίνεται στο παράρτημα II υφίσταται ή ενδέχεται να υποστεί γενικευμένη και διαρθρωτικού χαρακτήρα ανατροπής της ισορροπίας, η οποία οδηγεί ή μπορεί να οδηγήσει σε σημαντικό όγκο αποσύρσεων, οι οποίες αναφέρονται στο άρθρο 22, καθορίζεται, σύμφωνα με τη διαδικασία που προβλέπεται στο άρθρο 45, πριν από την έναρξη της περιόδου εμπορίας του εν λόγω προϊόντος, ένα όριο παρέμβασης η υπέρβαση του οποίου, που εκτιμάται ανάλογα με το προϊόν βάσει των αποσύρσεων που πραγματοποιήθηκαν κατά τη διάρκεια μιας γεωργικής περιόδου ή μιας ισοδύναμης περιόδου, ή του μέσου όρου των παρεμβάσεων που πραγματοποιήθηκαν κατά τη διάρκεια περισσοτέρων περιόδων, συνεπάγεται τη χρηματοδοτική ευθύνη των παραγωγών. Η υπέρβαση του ορίου παρέμβασης έχει σαν συνέπεια τη


text: μείωση της κοινοτικής αποζημίωσης απόσυρσης κατά τη διάρκεια της επόμενης περιόδου. Η μείωση αυτή δεν λαμβάνεται υπόψη κατά τις μετέπειτα περιόδους. 2. Ορίζονται σύμφωνα με τη διαδικασία του άρθρου 45: α) οι συνέπειες της υπέρβασης των ορίων για κάθε ένα από τα σχετικά προϊόντα 7β) εφόσον παρίσταται ανάγκη, η μειωμένη αποζημίωση απόσυρσης και τα μέτρα εφαρμογής του παρόντος άρθρου. 3. Το παρόν άρθρο εφαρμόζεται για τις τέσσερις περιόδους εμπορίας που έπονται της έναρξης ισχύος του παρόντος κανονισμού. Άρθρο 271. Τα κράτη μέλη ανακοινώνουν στην Επιτροπή, κάθε ημέρα αγοράς, κατά τη διάρκεια καθεμιάς από τις σχετικές περιόδους εμπορίας, τις τιμές που διαπιστώνονται στις αντιπροσωπευτικές τους αγορές παραγωγής, για ορισμένα προϊόντα που ορίζονται βάσει των εμπορικών τους χαρακτηριστικών, όπως ποικιλία ή τύπο, κατηγορία ποιότητος, μέγεθος και τυποποίηση. 2. Ο κατάλογος των αγορών και των προϊόντων που αναφέρονται στην παράγραφο 1 καταρτίζεται από την Επιτροπή σύμφωνα με τη διαδικασία που προβλέπεται στο άρθρο 45. Θεωρούνται αντιπροσωπευτικές κατά την έννοια της παραγράφου 1, οι αγορές των κρατών μελών στις οποίες ένα σημαντικό τμήμα της εγχώριας παραγωγής ενός καθορισμένου προϊόντος τίθεται σε εμπορία καθ' όλη την περίοδο εμπορίας ή κατά τη διάρκεια μιας των περιόδων στις οποίες έχει υποδιαιρεθεί η περίοδος εμπορίας. Άρθρο 281. Τα κράτη μέλη καταβάλλουν την κοινοτική αποζημίωση απόσυρσης που καθορίζεται στο άρθρο 25 στις οργανώσεις παραγωγών ή στις ενώσεις τους, οι οποίες πραγματοποιούν αποσύρσεις υπό τους όρους που καθορίζονται στα άρθρα 22 και 23 και που πρέπει να καταβάλουν την εν λόγω αποζημίωση στα μέλη τους ή στους κατόχους εκμεταλλεύσεων που δεν είναι μέλη. Οι πληρωμές και οι σχετικές προκαταβολές πραγματοποιούντας υπό όρους που πρόκειται να καθοριστούν από την Επιτροπή σύμφωνα με τη διαδικασία που αναφέρεται στο άρθρο 45. 2. Η κοινοτική αποζημίωση απόσυρσης καταβάλλεται με την επιφύλαξη της κατά περίπτωση εφαρμογής δημοσιονομικών συνεπειών, οι οποίες οφείλονται στην υπέρβαση ενός ορίου παρέμβασης. Η αποζημίωση αυτή μειώνεται επιπλέον κατά τα καθαρά έσοδα που πραγματοποιούν οι οργανώσεις παραγωγών ή οι ενώσεις τους μέσω των προϊόντων που αποσύρονται από την αγορά. 3. Η χορήγηση της κοινοτικής αποζημίωσης απόσυρσης υπόκειται, για τα προϊόντα που οι οργανώσεις παραγωγών ή οι ενώσεις τους δεν μπορούν να κατευθύνουν προς έναν από τους προορισμούς που αναφέρονται στο άρθρο 29 παράγραφος 1, σε χρησιμοποίηση σύμφωνη προς τις κατευθυντήριες γραμμές που θεσπίζονται από το κράτος μέλος δυνάμει των διατάξεων του άρθρου 29 παράγραφοι 2, 3 και 4. Άρθρο 291. Τα προϊόντα που αποσύρονται από την αγορά στο πλαίσιο των διατάξεων του άρθρου 22 παράγραφος 3 και τα οποία δεν πωλούνται, διατίθενται σύμφωνα με τους ακόλουθους όρους: α) για όλα τα προϊόντα: - δωρεάν διανομή για αγαθοεργούς σκοπούς ή σε φιλανθρωπικά ιδρύματα, αναγνωρισμένα προς τον σκοπό αυτό από τα κράτη μέλη τις δραστηριότητές τους υπέρ ατόμων, τα οποία η εθνική τους νομοθεσία αναγνωρίζει ως δικαιούμενα δημοσίας αρωγής, ιδίως λόγω ανεπάρκειας των αναγκαίων πόρων για τη συντήτρησή τους, - δωρεάν διανομή στα σωφρονιστικά ιδρύματα και στις κατασκηνώσεις, καθώς και στα νοσοκομεία και γηροκομεία, που ορίζονται από τα κράτη μέλη, τα οποία λαμβάνουν όλα τα απαραίτητα μέτρα, προκειμένου οι ποσότητες, οι οποίες διανέμονται σε


text: αυτό το πλαίσιο, να προστίθενται σε αυτές που αγοράζονται υπό κανονικές συνθήκες από τα εν λόγω ιδρύματα, - δωρέαν διανομή εκτός της Κοινότητας μέσω φιλανθρωπικών οργανώσεων, οι οποίες αναγνωρίζονται για το σκοπό αυτό από τα κράτη μέλη, υπέρ των πληθυσμών τρίτων χωρών που βρίσκονται σε κατάσταση ανάγκης, και, επικουρικά, - χρησιμοποίηση για σκοπούς μη επισιτιστικούς, - χρησιμοποίηση για ζωοτροφές σε νωπή κατάσταση ή μετά από μεταποίηση από τη βιομηχανία ζωοτροφών 7β) για τα φρούτα, δωρεάν διανομή στους μαθητές των σχολείων, πέραν των γευμάτων που προσφέρονται στα σχολικά κυλικεία 7γ) για τα μήλα, τα αχλάδια, τα ροδάκινα, τα νεκταρίνια και τα brugnons, μεταποίηση σε αλκοόλη πλέον των 80° με άμεση απόσταξη του προϊόντος 7δ) για όλα τα προϊόντα, διάθεση ορισμένων από τις κατηγορίες αυτές στη μεταποιητική βιομηχανία με την επιφύλαξη ότι δεν προκύπτει καμία στρέβλωση του ανταγωνισμού για τις σχετικές βιομηχανίες στο εσωτρικό της Κοινότητας ή για τα εισαγόμενα προϊόντα. Η εφαρμογή της παρούσας διάταξης θεσπίζεται σύμφωνα με τη διαδικασία που προβλέπεται στο άρθρο 45. 2. Οι ενέργειες δωρεάν διανομής που προβλέπονται στην παράγραφο 1 στοιχείο α) πρώτη, δεύτερη και τρίτη περίπτωση και στοιχείο β) διοργανώνονται με ευθύνη των κρατών μελών. Ωστόσο, όσον αφορά τη δωρεάν διανομή φρούτων στους μαθητές των σχολείων, η Επιτροπή μπορεί, στο πλαίσιο ενεργειών έρευνας και προώθησης, να αναλάβει την πρωτοβουλία και την ευθύνη τοπικών πρότυπων ενεργειών. 3. Τα κράτη μέλη διοργανώνουν τις επαφές μεταξύ των οργανώσεων παραγωγών και των φιλανθρωπικών οργανώσεων ή οργανισμών που ενδέχεται να χρησιμοποιήσουν τα προϊόντα, που αποσύρονται από την αγορά, στην επικράτεια τους με σκοπό να πραγματοποιηθεί μια από τις μορφές δωρεάν διανομής που αναφέρονται στην παράγραφο 1 στοιχεία α) και β). 4. Η διάθεση προϊόντων στις βιομηχανίες ζωοτροφών πραγματοποιείται με δημοπρασία από τον οργανισμό που ορίζεται από το σχετικό κράτος μέλος. Οι ενέργειες απόσταξης που αναφέρονται στην παράγραφο 1 στοιχείο γ) πραγματοοιούνται από τις βιομηχανίες απόσταξης, είτε για λογαριασμό τους είτε για λογαριασμό του οργανισμού που ορίζεται από το ενδιαφερόμενο κράτος μέλος. Στην πρώτη περίπτωση, η διάθεση των προϊόντων στις βιομηχανίες αυτές πραγματοποιείται από τον εν λόγω οργανισμό με δημοπρασία. Στη δεύτερη περίπτωση, ο οργανισμός αναθέτει με δημοπρασία τις εργασίες απόσταξης στις βιομηχανίες αυτές.5. Η Κοινότητα αναλαμβάνει υπό όρους που πρόκειται να καθορισθούν σύμφωνα με τη διαδικασία που προβλέπεται στο άρθρο 13 του κανονισμού (ΕΟΚ) αριθ. 729/70 του Συμβουλίου (17) τα έξοδα διαλογής και συσκευασίας που συνδέονται με τη δωρεάν διανομή μήλων και εσπεριδοειδών, όταν η διανομή αυτή κλιμακώνεται στο πλαίσιο συμβατικών συμφωνιών, οι οποίες εχουν συναφθεί μεταξύ των οργανώσεων παραγωγών και των φιλανθρωπικών ενώσεων ή οργανισμών που αναφέρονται στην παράγραφο 3. 6. Οι λεπτομέρειες εφαρμογής του παρόντος άρθρου, και κυρίως τα κριτήρια διενέργειας των δημοπρασιών θεσπίζονται σύμφωνα με τη διαδικασία που προβλέπεται στο άρθρο 45. ΤΙΤΛΟΣ V ΚΑΘΕΣΤΩΣ ΣΥΝΑΛΛΑΓΩΝ ΜΕ ΤΙΣ ΤΡΙΤΕΣ ΧΩΡΕΣ Άρθρο 301. Για κάθε εισαγωγή στην Κοινότητα ή εξαγωγή από αυτήν των προϊόντων που αναφέρονται στο άρθρο 1 παράγραφος 2 απαιτείται η προσκόμιση πιστοποιητικού εισαγωγής ή εξαγωγής. Το πιστοποιητικό εκδίδεται από τα κράτη μέλη για κάθε ενδιαφερόμενο που υποβάλλει σχετική αίτηση, ανεξάρτητα από τον τόπο εγκατάστασής του


text: στην Κοινότητα, υπό την επιφύλαξη των διατάξεων που θεσπίζονται για την εφαρμογή των άρθρων 35 και 36. Το πιστοποιητικό εισαγωγής και εξαγωγής ισχύει σε ολόκληρη την Κοινότητα. Για την έκδοση των εν λόγω πιστοποιητικών απαιτείται η κατάθεση εγγύησης η οποία εξασφαλίζει τη δέσμευση για την πραγματοποίηση της εισαγωγής ή της εξαγωγής κατά τη διάρκεια ισχύος του πιστοποιητικού και η οποία, εκτός από περιπτώσεις ανωτέρας βίας, καταπίπτει εν όλω ή εν μέρει, εάν η συναλλαγή δεν πραγματοποιηθεί εντός αυτής της προθεσμίας ή εάν πραγματοποιηθεί μόνο εν μέρει. 2. Η διάρκεια ισχύος των πιστοποιητικών και οι άλλες λεπτομέρειες εφαρμογής του παρόντος άρθρου θεσπίζονται σύμφωνα με τη διαδικασία του άρθρου 45. Άρθρο 311. Εφόσον ο παρών κανονισμός δεν ορίζει το αντίθετο, οι συντελεστές των δασμών του κοινού δασμολογίου εφαρμόζονται για τα προϊόντα που αναφέρονται στο άρθρο 1 παράγραφος 2. 2. Κατά το μέτρο που η εφαρμογή των δασμών του Κοινού Δασμολογίου εξαρτάται από την τιμή εισόδου της εισαγόμενης παρτίδας, το αληθές της τιμής αυτής ελέγχεται με τη βοήθεια μιας κατ' αποκοπή αξίας κατά την εισαγωγή, η οποία υπολογίζεται από την Επιτροπή ανά καταγωγή και προϊόν, βάσει του σταθμισμένου όρου των τιμών των σχετικών προϊόντων στις αντιπροσωπευτικές αγορές εισαγωγής των κρατών μελών ή, ενδεχομένως, στις άλλες αγορές. Ωστόσο, ειδικές διατάξεις μπορούν να θεσπισθούν σύμφωνα με τη διαδικασία του άρθρου 45, για την επαλήθευση της τιμής εισόδου των εισαγωγικών προϊόντων που προορίζονται κυρίως για μεταποίηση. 3. Στην περίπτωση που η δηλωθείσα τιμή εισόδου της σχετικής παρτίδας είναι ανώτερη από την κατ' αποκοπή αξία κατά την εισαγωγή, αυξημένη κατά ένα όριο, το οποίο καθορίζεται σύμφωνα με την παράγραφο 5 και που δεν μπορεί να υπερβεί την κατ' αποκοπή αξία κατά περισσότερο από 10 %, απαιτείται η σύσταση εγγύησης ίσης με τους δασμούς κατά την εισαγωγή, η οποία προσδιορίζεται βάσει της κατ' αποκοπή αξίας κατά την εισαγωγή. 4. Κατά το μέτρο που η τιμή εισόδου της σχετικής παρτίδας δεν έχει δηλωθεί τη στιγμή που διέρχεται του τελωνείου, η εφαρμογή των δασμών του κοινού δασμολογίου εξαρτάται από κατ' αποκοπή αξία κατά την εισαγωγή ή από την εφαρμογή, των σχετικών διατάξεων της τελωνειακής νομοθεσίας, υπό όρους που πρόκειται να καθορισθούν σύμφωνα με την παράγραφο 5. 5. Οι λεπτομέρειες εφαρμογής του παρόντος άρθρου θεσπίζονται σύμφωνα με τη διαδικασία που προβλέπεται στο άρθρο 45. Άρθρο 321. Για να αποτραπούν ή να εξαλειφθούν οι επιζήμιες επιπτώσεις στην κοινοτική αγορά που είναι δυνατό να προκύψουν από τις εισαγωγές ορισμένων προϊόντων, που αναφέρονται στο άρθρο 1 παράγραφος 2, η εισαγωγή, με τον δασμό που προβλέπει το κοινό δασμολόγιο ενός ή περισσοτέρων από τα προϊόντα αυτά υπόκειται στην καταβολή ενός πρόσθετου εισαγωγικού δασμού, εάν πληρούνται οι όροι που απορρέουν από το άρθρο 228 της συνθήκης στο πλαίσιο των πολυμερών εμπορικών διαπραγματεύσεων του Γύρου της Ουρουγουάης, εκτός εάν οι εισαγωγές δεν ενδέχεται να διαταράξουν την κοινοτική αγορά ή εάν οι επιπτώσεις είναι δυσανάλογες σε σχέση με τον επιδιωκόμενο στόχο. 2. Οι τιμές ενεργοποίησης κάτω από τις οποίες μπορεί να επιβάλλεται πρόσθετος εισαγωγικός δασμός, είναι οι τιμές που διαβιβάζονται από την Κοινότητα στην Παγκόσμια Οργάνωση Εμπορίου. Οι


text: ποσότητες ενεργοποίησης, των οποίων απαιτείται η υπέρβαση για την επιβολή πρόσθετου εισαγωγικού δασμού, καθορίζονται ιδίως με βάση τις εισαγωγές στην Κοινότητα κατά τα τρία έτη που προηγούνται του έτους, κατά το οποίο παρουσιάζονται ή ενδέχεται να παρουσιαστούν οι επιζήμιες επιπτώσεις που αναφέρονται στην παράγραφο 1. 3. Οι τιμές κατά την εισαγωγή που λαμβάνονται υπόψη για την επιβολή πρόσθετου εισαγωγικού δασμού καθορίζονται με βάση τις τιμές εισαγωγής cif της εν λόγω αποστολής. Οι τιμές κατά την εισαγωγή cif επαληθεύονται για το σκοπό αυτό βάσει των αντιπροσωπευτικών τιμών για το συγκεκριμένο προϊόν στην παγκόσμια αγορά ή στην κοινοτική αγορά εισαγωγής του προϊόντος. 4. Οι λεπτομέρειες εφαρμογής του παρόντος άρθρου θεσπίζονται σύμφωνα με τη διαδικασία του άρθρου 45. Οι λεπτομέρειες αυτές αφορούν ιδίως: α) τα προϊόντα στα οποία εφαρμόζονται πρόσθετοι εισαγωγικοί δασμοί σύμφωνα με το άρθρο 5 της συμφωνίας για τη γεωργία 7β) τα λοιπά κριτήρια που είναι αναγκαία για να εξασφαλίζεται η εφαρμογή της παραγράφου 1 σύμφωνα με το άρθρο 5 της ως άνω συμφωνίας. Άρθρο 331. Το άνοιγμα και η διαχείριση των δασμολογικών ποσοστώσεων για τα προϊόντα του άρθρου 1 παράγραφος 2, που προκύπτουν από συμφωνίες συναφθείσες στα πλαίσια των πολυμερών εμπορικών διαπραγματεύσεων του Γύρου της Ουρουγουάης, διέπονται από τις ρυθμίσεις που θεσπίζονται σύμφωνα με τη διαδικασία του άρθρου 45. 2. Η διαχείριση των ποσοστώσεων είναι δυνατόν να γίνει κατ' εφαρμογή μιας από τις ακόλουθες μεθόδους ή με συνδυασμό των μεθόδων αυτών: α) μέθοδος βασιζόμενη στη χρονολογική σειρά υποβολής των αιτήσεων (σύμφωνα με την αρχή της «κατά προτεραιότητα εξυπηρέτησης του προηγηθέντος») 7β) μέθοδος κατανομής κατ' αναλογία των ποσοτήτων που ζητήθηκαν με τις υποβληθείσες αιτήσεις (σύμφωνα με τη μέθοδο της ταυτόχρονης εξέτασης) 7γ) μέθοδος βασιζόμενη στη συνεκτίμηση των παραδοσιακών εμπορικών ρευμάτων (σύμφωνα με τη μέθοδο «παλαιοί και νέοι πελάτες»). Επιτρέπεται ο καθορισμός και άλλων κατάλληλων μεθόδων. Αρκεί να αποφεύγεται οιαδήποτε διάκριση μεταξύ των ενδιαφερομένων φορέων 73. Η καθοριζόμενη μέθοδος διαχείρισης λαμβάνει υπόψη, όπου αυτό κρίνεται κατάλληλο, τις ανάγκες εφοδιασμού της κοινοτικής αγοράς και την ανάγκη διασφάλισης της ισορροπίας της αγοράς αυτής, ενώ μπορεί να εμπνέεται από τις μεθόδους που εφαρμόστηκαν στο παρελθόν στις ποσοστώσεις που αντιστοιχούν προς εκείνες που αναφέρονται στην παράγραφο 1, με την επιφύλαξη των δασμών που απορρέουν από τις συμφωνίες που συνάπτονται στο πλαίσιο των εμπορικών διαπραγματεύσεων του Γύρου της Ουρουγουάης. 4. Οι λεπτομέρειες που αναφέρονται στην παράγραφο 1, προβλέπουν το άνοιγμα ποσοστώσεων επί ετησίας βάσεως, και, εάν χρειάζεται, με την κατάλληλη κλιμάκωση, καθορίζουν την εφαρμοστέα μέθοδο διαχείρισης και ενδεχομένως περιέχουν: α) διατάξεις που εγγυώνται τη φύση, την προέλευση και την καταγωγή του προϊόντος 7β) διατάξεις σχετικά με την αναγνώριση του εγγράφου βάσει του οποίου αποδεικνύεται η ύπαρξη των εγγυήσεων του στοιχείου α) καιγ) τις προϋποθέσεις έκδοσης και τη διάρκεια ισχύος των πιστοποιητικών εισαγωγής. Άρθρο 341. Στο βαθμό που είναι αναγκαίο, για να καταστεί δυνατή μια οικονομικά σημαντική εξαγωγή των προϊόντων του άρθρου 1 παράγραφος 2, με βάση τις τιμές των προϊόντων αυτών στο διεθνές εμπόριο και εντός των ορίων που απορρέουν από τις συμφωνίες οι οποίες συνάπτονται σύμφωνα με το άρθρο 228 της συνθήκης, η διαφορά ανάμεσα σε


text: αυτές τις τιμές στην κοινοτική αγορά είναι δυνατό να καλυφθεί με τη χορήγηση επιστροφής κατά την εξαγωγή. 2. Η κατανομή των ποσοτήτων που μπορούν να εξαχθούν με επιστροφή καθορίζεται σύμφωνα με μέθοδο η οποία: α) είναι πιο προσαρμοσμένη στη φύση του προϊόντος και στην κατάσταση της συγκεκριμένης αγοράς και επιτρέπει την αποτελεσματικότερη δυνατή χρησιμοποίηση των διαθέσιμων πόρων, λαμβάνει δε υπόψη την αποτελεσματικότητα και τη διάρθωση των εξαγωγών της Κοινότητας, χωρίς διακρίσεις μεταξύ μικρών και μεγάλων φορέων 7β) από διοικητική άποψη είναι η λιγότερο επαχθής για τους φορείς λαμβανομένων υπόψη των διαχειριστικών απαιτήσεων 7γ) αποκλείει οποιαδήποτε διάκριση μεταξύ ενδιαφερομένων φορέων. 3. Η επιστροφή είναι η ίδια για ολόκληρη την Κοινότητα. Η επιστροφή μπορεί να διαφοροποιηθεί για ένα συγκεκριμένο προϊόν ανάλογα με τον τόπο προορισμού του, εάν η κατάσταση της παγκόσμιας αγοράς ή οι ειδικές ανάγκες ορισμένων αγορών το καθιστούν αναγκαίο. Οι επιστροφές καθορίζονται σύμφωνα με τη διαδικασία του άρθρου 47. Ο καθορισμός αυτός λαμβάνει χώρα περιοδικώς. Οι επιστροφές που καθορίζονται περιοδικώς μπορούν, εφόσον, παρίσταται ανάγκη, να τροποποιηθούν στο μέσο διάστημα από την Επιτροπή μετά από αίτηση κράτους μέλους ή με δική της πρωτοβουλία. 4. Οι επιστροφές καθορίζονται λαμβάνοντας υπόψη τα ακόλουθα στοιχεία: α) κατάσταση ή προοπτικές εξέλιξης: - των τιμών των οπωροκηπευτικών στην αγορά της Κοινότητας και των διαθέσιμων ποσοτήτων, - των τιμών που εφαρμόζονται στο διεθνές εμπόριο 7β) έξοδα εμπορίας και ελάχιστα έξοδα μεταφοράς από τις αγορές της Κοινότητας μέχρι τα λιμάνια ή τους άλλους τόπους εξαγωγής της Κοινότητας, καθώς και έξοδα διακίνησης μέχρι τις χώρες προορισμού 7γ) οικονομική πλευρά των σχεδιαζομένων εξαγωγών 7δ) όρια που επιβάλλονται βάσει των συμφωνιών που έχουν συναφθεί δυνάμει του άρθρου 228 της συνθήκης. 5. Οι τιμές της κοινοτικής αγοράς που αναφέρονται στην παράγραφο 1 καθορίζονται λαμβανομένων υπόψη αυτών, που αποδεικνύονται οι πλέον ευνοϊκές ενόψει της εξαγωγής. Οι τιμές στην παγκόσμια αγορά που αναφέρονται στην παράγραφο 1 διαμορφώνονται λαμβανομένων υπόψη: α) των τιμών που διαπιστώνονται στις αγορές των τρίτων χωρών 7β) των πλέον ευνοϊκών τιμών κατά την εισαγωγή από τρίτες χώρες, οι οποίες εφαρμόζονται στις τρίτες χώρες προορισμού 7γ) των τιμών στην παραγωγή που διαπιστώνονται στις τρίτες χώρες εξαγωγής 7δ) των τιμών προσφοράς στα σύνορα της Κοινότητας. 6. Η επιστροφή χορηγείται μόνον κατόπιν αιτήσεως και με την προσκόμιση του σχετικού πιστοποιητικού εξαγωγής. 7. Το ποσό της επιστροφής που εφαρμόζεται κατά την εξαγωγή των προϊόντων που αναφέρονται στο άρθρο 1 παράγραφος 2, είναι εκείνο που ισχύει την ημέρα της υποβολής της αίτησης για το πιστοποιητικό και, σε περίπτωση διαφοροποιούμενης επιστροφής, το ποσό που εφαρμόζεται την ίδια μέρα: α) στον τόπο προορισμού που αναφέρεται στο πιστοποιητικό ή 7β) στον πραγματικό τόπο προορισμού, εφόσον διαφέρει από τον τόπο προορισμού που αναγράφεται στο πιστοποιητικό. Στην περίπτωση αυτή, το ποσό αυτό δεν μπορεί να υπερβαίνει το ποσό που ισχύει για τον τόπο προορισμού, ο οποίος αναγράφεται στο πιστοποιητικό. Προκειμένου να αποφευχθεί η καταχρηστική χρήση της ευέλικτης ρύθμισης που προβλέπεται στην παρούσα παράγραφο, μπορούν να ληφθούν τα ενδεδειγμένα μέτρα. 8. Προβλέπεται η δυνατότητα παρέκκλισης από τις παραγράφους 6 και 7 για τα προϊόντα του άρθρου 1 παράγραφος 2, για τα οποία


text: χορηγούνται επιστροφές στα πλαίσια ενεργειών επισιτιστικής βοήθειας, σύμφωνα με τη διαδικασία που προβλέπεται στο άρθρο 45. 9. Η επιστροφή καταβάλλεται όταν προσκομισθεί η απόδειξη ότι τα προϊόντα: - έχουν εξαχθεί εκτός Κοινότητας, - είναι κοινοτικής καταγωγής και- στην περίπτωση διαφοροποιημένης επιστροφής, έχουν φθάσει στον προορισμό που αναγράφεται στο πιστοποιητικό ή σε άλλον προορισμό, για τον οποίο έχει καθορισθεί επιστροφή, με την επιφύλαξη της παραγράφου 7 στοιχείο β). Ωστόσο, είναι δυνατό να προβλεφθούν παρεκκλίσεις από τον κανόνα αυτό σύμφωνα με τη διαδικασία που προβλέπεται στο άρθρο 45, με την επιφύλαξη προϋποθέσεων, οι οποίες πρόκειται να καθορισθούν και μπορούν να προσφέρουν ισοδύναμες εγγυήσεις. 10. Η τήρηση των ποσοτικών ορίων τα οποία απορρέουν από τις συμφωνίες που έχουν συναφθεί σύμφωνα με το άρθρο 228 της συνθήκης, εξασφαλίζεται με βάση τα πιστοποιητικά εξαγωγής που εκδίδονται για τις περιόδους αναφοράς που προβλέπονται στις συμφωνίες αυτές και εφαρμόζονται στα εν λόγω προϊόντα. Όσον αφορά την τήρηση των υποχρεώσεων που απορρέουν από τις συμφωνίες που έχουν συναφθεί στο πλαίσιο των εμπορικών διαπραγματεύσεων του Γύρου της Ουρουγουάης, η ισχύς των πιστοποιητικών εξαγωγής δεν επηρεάζεται από τη λήξη μιας περιόδου αναφοράς. 11. Οι λεπτομέρειες εφαρμογής του παρόντος άρθρου, συμπεριλαμβανομένων των διατάξεων για την ανακατανομή των μη χορηγημένων ή μη χρησιμοποιημένων εξαγώγιμων ποσοτήτων, θεσπίζονται σύμφωνα με τη διαδικασία του άρθρου 45. Άρθρο 351. Εκτός αντιθέτων διατάξεων του παρόντος κανονισμού ή εκδιδομένων δυνάμει μιας των διατάξεων αυτού, απαγορεύονται, κατά την εισαγωγή προέλευσης τρίτων χωρών των προϊόντων που αναφέρονται στο άρθρο 1 παράγραφο 2: - η είσπραξη κάθε φορολογικής επιβάρυνσης ισοδυνάμου με δασμό αποτελέσματος, - η εφαρμογή κάθε ποσοτικού περιορισμού ή μέτρου ισοδυνάμου αποτελέσματος. 2. Οι γενικοί κανόνες για την ερμηνεία της συνδυασμένης ονοματολογίας και οι ειδικοί κανόνες για την εφαρμογή της ισχύουν για την ταξινόμηση των προϊόντων που υπάγονται στον παρόντα κανονισμό. Η ονοματολογία του δασμολογίου που προκύπτει από την εφαρμογή του παρόντος κανονισμού, περιλαμβάνεται στο κοινό δασμολόγιο. Άρθρο 361. Εάν στην Κοινότητα, η αγορά ενός ή περισσοτέρων από τα προϊόντα του άρθρου 1 παράγραφος 2, υφίσταται ή απειλείται να υποστεί, λόγω των εισαγωγών ή των εξαγωγών, σοβαρές διαταραχές που θα μπορούσαν να θέσουν σε κίνδυνο τους στόχους του άρθρου 39 της συνθήκης, τότε είναι δυνατόν να εφαρμοσθούν κατά τις συναλλαγές με τις τρίτες χώρες, τα ενδεικνυόμενα μέτρα. Τα μέτρα αυτά μπορούν να εφαρμοσθούν μόνο έως ότου, ανάλογα με την περίπτωση, εκλείψει η διαταραχή ή η απειλή διαταραχής είτε έως ότου μειωθούν αισθητά οι αποσυρθείσες ή αγορασθείσες ποσότητες. Το Συμβούλιο, αποφασίζοντας μετά από πρόταση της Επιτροπής και σύμφωνα με τη διαδικασία ψηφοφορίας του άρθρου 43 παράγραφος 2 της συνθήκης, θεσπίζει τους γενικούς κανόνες εφαρμογής της παρούσας παραγράφου και ορίζει τις περιπτώσεις και τα όρια εντός των οποίων τα κράτη μέλη μπορούν να λαμβάνουν συντηρητικά μέτρα. 2. Εάν προκύψει η κατάσταση που αναφέρεται στην παράγραφο 1, η Επιτροπή, μετά από αίτηση ενός κράτους μέλους ή με δική της πρωτοβουλία αποφασίζει τη λήψη των αναγκαίων μέτρων, τα οποία κοινοποιεί στα κράτη μέλη και τα οποία τίθενται αμέσως σε εφαρμογή. Εάν κάποιο κράτος μέλος υποβάλει στην Επιτροπή αίτηση, η Επιτροπή λαμβάνει τη σχετική απόφαση


text: εντός προθεσμίας τριών εργάσιμων ημερών από την παραλαβή της αίτησης. 3. Κάθε κράτος μέλος μπορεί να φέρει ενώπιον του Συμβουλίου το μέτρο που έλαβε η Επιτροπή εντός προθεσμίας τριών εργάσιμων ημερών από την ημέρα της κοινοποίησής του. Το Συμβούλιο συνέρχεται πάραυτα. Μπορεί να τροποποιήσει ή να ακυρώσει το εν λόγω μέτρο με ειδική πλειοψηφία. 4. Οι διατάξεις του παρόντος άρθρου εφαρμόζονται στο πλαίσιο της τήρησης των υποχρεώσεων που απορρέουν από τις διεθνείς συμφωνίες που έχουν συναφθεί σύμφωνα με το άρθρο 228 παράγραφος 2 της συνθήκης. ΤΙΤΛΟΣ VI ΕΘΝΙΚΟΙ ΚΑΙ ΚΟΙΝΟΤΙΚΟΙ ΕΛΕΓΧΟΙ Άρθρο 371. Τα κράτη μέλη λαμβάνουν τα αναγκαία μέτρα για να εξασφαλίσουν της τήρηση της κοινοτικής νομοθεσίας στον τομέα των οπωροκηπευτικών, και κυρίως στους τομείς που αναφέρονται στο παράρτημα IV. 2. Οι έλεγχοι διενεργούνται είτε συστηματικά είτε δειγματοληπτικά. Σε περίπτωση ελέγχου με δειγματοληψία, τα κράτη μέλη εξασφαλίζουν, με τη φύση και τη συχνότητα των ελέγχων αυτών, καθώς και βάσει της ανάλυσης κινδύνων, ότι είναι ενδεδειγμένοι για το ελεγχόμενο μέτρο και για το σύνολο της επικράτειας τους, και ανταποκρίνονται στο μέγεθος των ποσοτήτων των προϊόντων του τομέα των οπωροκηπευτικών, τα οποία τίθενται σε εμπορία ή διατηρούνται με σκοπό την εμπορία τους. Η χρησιμοποίηση δημοσίων πόρων πρέπει να αποτελεί αντικείμενο συστηματικών ελέγχων, με την επιφύλαξη της εφαρμογής ιδίων ελέγχων σε άλλους τομείς. 3. Τα κράτη μέλη μεριμνούν ώστε οι αρμόδιες αρχές να διαθέτουν υπαλλήλους, των οποίων ο αριθμός, τα επαγγελματικά προσόντα και η πείρα να ανταποκρίνονται στην αποτελεσματική εκτέλεση των ελέγχων, κυρίως στους τομείς του παραρτήματος IV. Άρθρο 381. Με την επιφύλαξη των ελέγχων που πραγματοποιούνται από τις εθνικές αρχές δυνάμει του άρθρου 37, η Επιτροπή διεξάγει ή αναθέτει τη διεξαγωγή, σε συνεργασία με τις αρμόδιες αρχές του ενδιαφερομένου κράτους μέλους, επιτόπου ελέγχων με σκοπό την ενιαία εφαρμογή της κοινοτικής ρύθμισης στον τομέα των οπωροκηπευτικών, και κυρίως στους τομείς που αναφέρονται στο παράρτημα IV. 2. Η Επιτροπή ενημερώνει εκ των προτέρων και εγγράφως το κράτος μέλος σχετικά με το θέμα, τον στόχο και τον τόπο των προβλεπομένων ελέγχων, την ημερομηνία έναρξης αυτών, καθώς και τα στοιχεία ταυτότητας και την ιδιότητα των ελεγκτών της. Άρθρο 391. Η Επιτροπή προβαίνει στη σύσταση σώματος ειδικών ελεγκτών στον τομέα των οπωροκηπευτικών, που απαρτίζεται από ελεγκτές της Επιτροπής που κατέχουν τις κατάλληλες τεχνικές γνώσεις, τα επαγγελματικά προσόντα και την κατάλληλη πείρα για την άσκηση των καθηκόντων τους και από υπαλλήλους των κρατών μελών, σύμφωνα με το άρθρο 37 παράγραφος 3. 2. Υπό την εποπτεία της Επιτροπής, το σώμα ειδικών ελεγκτών ασκεί τα ακόλουθα καθήκοντα: α) συνεργασία στους ελέγχους που προβλέπονται και διεξάγονται από τις αρμόδιες αρχές των κρατών μελών 7β) πραγματοποίηση, με πρωτοβουλία της Επιτροπής, των ελέγχων, στους οποίους μπορούν να συμμετάσχουν οι υπάλληλοι του ενδιαφερομένου κράτους μέλους 7γ) αξιολόγηση των εφαρμοζομένων εθνικών μηχανισμών ελέγχου και των διαδικασιών, καθώς και των επιτευχθέντων αποτελεσμάτων 7δ) ενημέρωση όσον αφορά το σύνολο των μέτρων, νομοθετικών και άλλων, που λαμβάνονται από τις αρμόδιες αρχές για τη βελτίωση της τήρησης της εφαρμογής της κοινοτικής ρύθμισης στον τομέα των οπωροκηπευτικών 7ε) ανάπτυξη της συνεργασίας και της ανταλλαγής πληροφοριών μεταξύ των αρχών των


text: διαφόρων κρατών μελών με σκοπό τη συμβολή στην ομοιόμορφη εφαρμογή της νομοθεσίας στον τομέα των οπωροκηπευτικών και τη διευκόλυνση της κυκλοφορίας των προϊόντων που υπάγονται στον εν λόγω τομέα. 3. Για τους ελέγχους που πραγματοποιούνται κατ' εφαρμογή της παραγράφου 2 στοιχείο β), η Επιτροπή ειδοποιεί εγκαίρως, πριν από την έναρξη των εργασιών, την αρμόδια αρχή του κράτους μέλους, στο έδαφος του οποίου θα πραγματοποιηθούν οι εργασίες. 4. Η Επιτροπή ορίζει η ιδία τους τόπους στους οποίους πρέπει να διενεργηθούν οι έλεγχοι καθώς και τις πρακτικές λεπτομέρειες. Άρθρο 401. Κατά την εκτέλεση των καθηκόντων τους, το σώμα ελεγκτών της Επιτροπής διαθέτει, με την επιφύλαξη των περιορισμών που επιβάλλονται από τα κράτη μέλη στους δικούς τους υπαλλήλους κατά την εκτέλεση των εν λόγω ελέγχων, τα ακόλουθα δικαιώματα και εξουσίες: α) πρόσβαση σε όλους τους χώρους, αποθήκες, αγροτεμάχια, εγκαταστάσεις και μέσα μεταφοράς, τα οποία ενδέχεται να αφορούν οι εργασίες επιθεώρησης 7β) αναζήτηση διευκρινίσεων από κάθε σχετικό φορέα 7γ) πρόσβαση σε κάθε νομικό, λογιστικό ή άλλο έγραφο ή σε άλλα έγγραφα χρήσιμα για τις επιθεωρήσεις, και λήψη αντιγράφων ή αποσπασμάτων. Οι ελεγκτές της Επιτροπής συμπεριφέρονται, κατά τη διάρκεια των ελέγχων, σύμφωνα με τους κανόνες και τα επαγγελματικά ήθη που επιβάλλονται στους υπαλλήλους των κρατών μελών και οφείλουν να τηρούν το επαγγελματικό απόρρητο. 2. Η Επιτροπή καθορίζει τις κατάλληλες σχέσεις με τις αρμόδιες αρχές των κρατών μελών για την κατάρτιση προγραμμάτων κοινών ελέγχων. Τα κράτη μέλη συνεργάζονται με την Επιτροπή για τη διευκόλυνση της εκτέλεσης του εν λόγω καθήκοντος. 3. Η Επιτροπή διαβιβάζει στην αρμόδια αρχή του οικείου κράτους μέλους, το ταχύτερο δυνατό, ανακοίνωση σχετικά με τα αποτελέσματα των αποστολών που πραγματοποίησαν οι ελεγκτές. Στην ανακοίνωση αυτή γίνεται λόγος σχετικά με τις δυσκολίες που ανέκυψαν και τις παραβάσεις των ισχυουσών διατάξεων που διαπιστώθηκαν. 4. Το σχετικό κράτος μέλος ανακοινώνει στην Επιτροπή, το ταχύτερο δυνατό, τα μέτρα που έλαβε προκειμένου να εξαλειφθούν οι εν λόγω δυσκολίες ή να παύσουν οι παραβάσεις. Άρθρο 41Οι διαπιστώσεις που ανακοινώνονται στο κράτος μέλος κατ' εφαρμογή του άρθρου 40 παράγραφος 3 μπορούν να εξομοιωθούν με αυτές που αναφέρονται στο άρθρο 5 του κανονισμού (ΕΟΚ) αριθ. 729/70. ΤΙΤΛΟΣ VII ΓΕΝΙΚΕΣ ΔΙΑΤΑΞΕΙΣ Άρθρο 42Με την επιφύλαξη αντιθέτων διατάξεων του παρόντος κανονισμού, οι διατάξεις των άρθρων 92, 93 και 94 της συνθήκης εφαρμόζονται στην παραγωγή και στην εμπορία των προϊόντων που αναφέρονται στο άρθρο 1 παράγραφος 2. Άρθρο 431. Τα κράτη μέλη και η Επιτροπή ανακοινώνουν αμοιβαία τα αναγκαία στοιχεία για την εφαρμογή του παρόντος κανονισμού. Τα στοιχεία στα οποία πρέπει να αναφέρεται η ανακοίνωση καθορίζονται σύμφωνα με τη διαδικασία που προβλέπεται στο άρθρο 45. Η ίδια διαδικασία εφαρμόζεται για τον καθορισμό των λεπτομερειών της ανακοίνωσης και της διάδοσης των στοιχείων. 2. Με την επιφύλαξη των άρθρων 11 και 19, θεσπίζονται, σύμφωνα με τη διαδικασία που προβλέπεται στο άρθρο 45, οι πληροφορίες σχετικά με τις καλλιεργούμενες εκτάσεις και τις ποσότητες που συγκομίζονται, τίθενται σε εμπορία ή όχι, ή διατίθενται προς πώληση στο πλαίσιο του άρθρου 22, τις οποίες οι οργανώσεις παραγωγών συγκεντρώνουν από τα μέλη τους, καθώς και τους όρους υπό τους οποίους συγκεντρώνονται


text: οι ίδιες αυτές πληροφορίες, εκ μέρους μιας ή περισσοτέρων οργανώσεων παραγωγών, οι οποίες ορίζονται από το ενδιαφερόμενο κράτος μέλος, από τους μεμονωμένους παραγωγούς, οι οποίοι δεν είναι μέλη κανενός συλλογικού φορέα, που προβλέπεται από τον παρόντα κανονισμό. 3. Τα κράτη μέλη εξασφαλίζουν τη στατιστική επεξεργασία των στοιχείων που αναφέρονται στην παράγραφο 2. Εκδίδουν όλα τα χρήσιμα μέτρα ελέγχου προκειμένου να επαληθευθεί η ακρίβεια τους. Ενημερώνουν την Επιτροπή σχετικά με αυτά τα μέτρα. Άρθρο 44Συνιστάται επιτροπή διαχείρισης οπωροκηπευτικών, η καλούμενη στο εξής «επιτροπή», την οποία αποτελούν αντιπρόσωποι των κρατών μελών και της οποίας προεδρεύει ο αντιπρόσωπος της Επιτροπής. Άρθρο 451. Σε περίπτωση κατά την οποία γίνεται αναφορά στη διαδικασία που καθορίζεται στο παρόν άρθρο, η επιτροπή συγκαλείται από τον πρόεδρό της, είτε με δική του πρωτοβουλία είτε κατόπιν αιτήσεως του αντιπροσώπου ενός κράτους μέλους. 2. Ο αντιπρόσωπος της Επιτροπής υποβάλλει στην εν λόγω επιτροπή σχέδιο των μέτρων που πρόκειται να ληφθούν. Η επιτροπή διατυπώνει τη γνώμη της για το σχέδιο αυτό μέσα σε προθεσμία που μπορεί να ορίσει ο πρόεδρος ανάλογα με τον επείγοντα χαρακτήρα του θέματος. Αποφασίζει με την πλειοψηφία που προβλέπεται στο άρθρο 148 παράγραφος 2 της συνθήκης για την έκδοση των αποφάσεων, που καλείται να λάβει το Συμβούλιο βάσει πρότασης της Επιτροπής. Κατά την ψηφοφορία στην επιτροπή, οι ψήφοι των αντιπροσώπων των κρατών μελών σταθμίζονται σύμφωνα με το προαναφερόμενο άρθρο. Ο πρόεδρος δεν λαμβάνει μέρος στην ψηφοφορία. Η Επιτροπή θεσπίζει μέτρα τα οποία μπορούν να εφαρμοστούν αμέσως. Εάν όμως τα μέτρα δεν είναι σύμφωνα με τη γνώμη που διατύπωσε η επιτροπή, ανακοινώνονται αμέσως από την Επιτροπή στο Συμβούλιο. Στην περίπτωση αυτή, η Επιτροπή μπορεί να αναβάλει επί ένα μήνα, από την ημερομηνία της ανακοίνωσης αυτής, την εφαρμογή των μέτρων που αποφασίστηκαν από αυτή. Το Συμβούλιο μπορεί, με ειδική πλειοψηφία, να λάβει διαφορετική απόφαση μέσα σ' ένα μήνα. Άρθρο 46Η επιτροπή δύναται να εξετάζει οποιοδήποτε άλλο θέμα της υποβάλλει ο πρόεδρός της, είτε με δική του πρωτοβουλία, είτε κατόπιν αιτήσεως αντιπροσώπου κράτους μέλους. Άρθρο 47Οι λεπτομέρειες εφαρμογής του παρόντος κανονισμού και ιδίως των τίτλων ΙΙ, ΙΙΙ και VI, θεσπίζονται σύμφωνα με τη διαδικασία του άρθρου 45. Άρθρο 48Ο παρών κανονισμός πρέπει να εφαρμόζεται έτσι ώστε να λαμβάνονται υπόψη, παράλληλα και κατά τον προσήκοντα τρόπο, οι στόχοι των άρθρων 39 και 110 της συνθήκης. Άρθρο 49Τα κράτη μέλη λαμβάνουν τα κατάλληλα μέτρα για την επιβολή κυρώσεων για παραβάσεις των διατάξεων του παρόντος κανονισμού και για την πρόληψη και την καταστολή της απάτης. Άρθρο 50Οι νομοθετικές, κανονιστικές και διοικητικές διατάξεις που λαμβάνονται από τα κράτη μέλη, για την εφαρμογή ή κατ' εφαρμογή του παρόντος κανονισμού κοινοποιούνται στην Επιτροπή το αργότερο ένα μήνα μετά τη θέσπισή τους. Το ίδιο ισχύει και για τροποποιήσεις αυτών των διατάξεων. Άρθρο 511. Οι δαπάνες που έχουν σχέση με την πληρωμή της κοινοτικής αποζημίωσης απόσυρσης, την κοινοτική χρηματοδότηση του ταμείου λειτουργίας, τα ειδικά μέτρα που αναφέρονται στο άρθρο 17, καθώς και τις ενέργειες ελέγχου που αναφέρονται στα άρθρα 38 και 39, θεωρούνται παρεμβάσεις για τη ρύθμιση των γεωργικών αγορών κατά την έννοια του άρθρου 1 παράγραφος 2


text: στοιχείο β) του κανονισμού (ΕΟΚ) αριθ. 729/70. 2. Οι ενισχύσεις που χορηγούνται από τα κράτη μέλη σύμφωνα με το άρθρο 14 αποτελούν κοινή ενέργεια κατά την έννοια του άρθρου 2 παράγραφος 1 του κανονισμού (ΕΟΚ) αριθ. 4256/88 του Συμβουλίου (18). Διέπονται από τις προβλέψεις των ετησίων δαπανών που αναφέρονται στο άρθρο 31 παράγραφος 1 του κανονισμού (ΕΟΚ) αριθ. 2328/91 του Συμβουλίου (19). Το άρθρο 1 παράγραφος 3 του κανονισμού (ΕΟΚ) αριθ. 2328/91 εφαρμόζεται στις ενισχύσεις που προβλέπονται από τον παρόντα κανονισμό. 3. Η πληρωμή της συνδρομής πραγματοποιείται σύμφωνα με το άρθρο 21 του κανονισμού (ΕΟΚ) αριθ. 4253/88 του Συμβουλίου (20). Ωστόσο, η πληρωμή του υπολοίπου ή η απόδοση, πλην των προϋποθέσεων που αναφέρονται στην παράγραφο 4 του εν λόγω άρθρου, βασίζονται: α) σε δήλωση δαπανών που πραγματοποιείται από τα κράτη μέλη κατά τη διάρκεια ενός ημερολογιακού έτους καιβ) σε έκθεση εφαρμογής των υπό εκτέλεση μέτρων του σχετικού ημερολογιακού έτους, η οποία καταρτίζεται σύμφωνα με το άρθρο 25 παράγραφος 4 του κανονισμού (ΕΟΚ) αριθ. 4253/88 7που υποβάλλονται στην Επιτροπή πριν από την 1η Ιουλίου του επομένου έτους. 4. Η Επιτροπή θεσπίζει τις λεπτομέρειες εφαρμογής των παραγράφων 2 και 3 του παρόντος άρθρου, μετά από διαβούλευση με την επιτροπή που αναφέρεται στο άρθρο 29 του κανονισμού (ΕΟΚ) αριθ. 4253/88. 5. Οι διατάξεις του τίτλου VI εφαρμόζονται, με την επιφύλαξη της εφαρμογής του κανονισμού (ΕΚ) αριθ. 4045/84 του Συμβουλίου (21). Άρθρο 52Το αργότερο έως τις 31 Δεκεμβρίου 2000, η Επιτροπή υποβάλει στο Συμβούλιο έκθεση για τη λειτουργία του παρόντος κανονισμού συνοδευόμενη, ενδεχομένως, και από τις προσήκουσες προτάσεις. Άρθρο 53Καταργούνται οι κανονισμοί (ΕΟΚ) αριθ. 1035/72, (ΕΟΚ) αριθ. 3285/83, (ΕΟΚ) αριθ. 1319/85, (ΕΟΚ) αριθ. 2240/88, (ΕΟΚ) αριθ. 1121/89 και (ΕΟΚ) αριθ. 1198/90. Οι αναφορές στους προαναφερθέντες κανονισμούς εκλαμβάνονται ως αναφορές στον παρόντα κανονισμό και πρέπει να διαβάζονται σύμφωνα με τους πίνακες αντιστοιχίας που παρατίθενται στο παράρτημα V. Άρθρο 54Ο παρών κανονισμός αρχίζει να ισχύει την 1η Ιανουαρίου 1996. Ο παρών κανονισμός είναι δεσμευτικός ως προς όλα τα μέρη του και ισχυει άμεσα σε κάθε κράτος μέλος. (1) ΕΕ αριθ. L 118 της 20. 5. 1972, σ. 1. (2) ΕΕ αριθ. L 132 της 16. 6. 1995, σ. 8. (3) ΕΕ αριθ. L 325 της 22. 11. 1983, σ. 8. (4) ΕΕ αριθ. L 24 της 1. 2. 1992, σ. 7. (5) ΕΕ αριθ. L 137 της 27. 5. 1985, σ. 39. (6) ΕΕ αριθ. L 47 της 25. 2. 1993, σ. 1. (7) ΕΕ αριθ. L 198 της 26. 7. 1988, σ. 9. (8) ΕΕ αριθ. L 128 της 13. 6. 1995, σ. 8. (9) ΕΕ αριθ. L 118 της 29. 4. 1989, σ. 21. (10) ΕΕ αριθ. L 119 της 11. 5. 1990, σ. 59. (11) ΕΕ αριθ. L 349 της 31. 12. 1994, σ. 105. (12) ΕΕ αριθ. L 33 της 8. 2. 1979, σ. 1. (13) ΕΕ αριθ. L 125 της 19. 5. 1977, σ. 3. (14) ΕΕ αριθ. L 279 της 12. 11. 1993, σ. 17. (15) ΕΕ αριθ. L 215 της 30. 7. 1992, σ. 85. (16) ΕΕ αριθ. L


text: 185 της 15. 7. 1988, σ. 9. (17) ΕΕ αριθ. L 94 της 28. 4. 1970, σ. 13. (18) ΕΕ αριθ. L 374 της 31. 12. 1988, σ. 25. (19) ΕΕ αριθ. L 218 της 6. 8. 1991, σ. 1. (20) ΕΕ αριθ. L 374 της 31. 12. 1988, σ. 1. (21) ΕΕ αριθ. L 388 της 30. 12. 1989, σ. 18. ΠΑΡΑΡΤΗΜΑ Ι >ΘΕΣΗ ΠΗΝΑΚΑ> ΠΑΡΑΡΤΗΜΑ ΙΙ Προϊόντα που μπορούν να τύχουν της κοινοτικής αποζημίωσης απόσυρσης που αναφέρεται στο άρθρο 22 παράγραφος 3 ΚουνουπίδιαΤομάτεςΜελιτζάνεςΒερίκοκαΡοδάκιναΝεκταρίνια (συμπεριλαμβανομένων των brugnons)ΛεμόνιαΑχλάδια (εκτός των αχλαδιών για την παρασκευή απίτη)Επιτραπέζια σταφύλιαΜήλα (εκτός των μήλων για την παρασκευή μηλίτη)SatsumasΜανταρίνιαΚλημεντίνεςΠορτοκάλια ΠΑΡΑΡΤΗΜΑ III Περιοριστικός κατάλογος των εφαρμοζομένων από τις οργανώσεις παραγωγών κανόνων που μπορούν να επεκταθούν στους παραγωγούς μη μέλη δυνάμει του άρθρου 18 παράγραφος 1 1. Κανόνες παροχής πληροφοριών σχετικά με την παραγωγήα) δήλωση των προθέσεων καλλιέργειας, κατά προϊόν και ενδεχομένως κατά ποικιλία 7β) ανακοίνωση της θέσης σε καλλιέργεια 7γ) δήλωση των συνολικών καλλιεργουμένων εκτάσεων, με κατανομή των εκτάσεων αυτών κατά προϊόν και, εφόσον είναι δυνατό, κατά ποικιλία 7δ) δήλωση των προβλεπομένων ποσοτήτων σε τόνους και των πιθανών ημερομηνιών συγκομιδής κατά προϊόν και, εφόσον είναι δυνατό, κατά ποικιλία 7ε) περιοδική δήλωση των συγκομιζομένων ποσοτήτων ή των διαθέσιμων αποθεμάτων κατά ποικιλία 7στ) ενημέρωση σχετικά με την ικανότητα αποθεματοποίησης. 2. Κανόνες παραγωγήςα) τήρηση της επιλογής σπόρων προς σπορά που πρέπει να χρησιμοποιηθούν σε συνάρτηση με τον προβλεπόμενο προορισμό του προϊόντος, αγορά νωπών προϊόντων ή βιομηχανική μεταποίηση 7β) τήρηση των προδιαγραφών όσον αφορά το αραίωμα των οπωρόνων 73. Κανόνες εμπορίαςα) τήρηση των ημερομηνιών που προβλέπονται για την έναρξη της συγκομιδής και τήρηση της κλιμάκωσης της εμπορίας 7β) τήρηση των ελάχιστων κριτηρίων ποιότητας και μεγέθους 7γ) τήρηση των κανόνων σχετικά με την πρώτη συσκευασία, τον τρόπο παρουσίασης, τη δεύτερη συσκευασία και τη σήμανση στο πρώτο στάδιο της διάθεσης στην αγορά 7δ) ένδειξη όσον αφορά την καταγωγή του προϊόντος. 4. Κανόνες προστασίας του περιβάλλοντοςα) κανόνες σχετικά με τη χρησιμοποίηση λιπασμάτων 7β) κανόνες σχετικά με τη χρησιμοποίηση φυτοϋγειονομικών προϊόντων και άλλων μεθόδων προστασίας των καλλιεργειών 7γ) κανόνες σχετικά με τη μέγιστη περιεκτικότητα των οπωροκηπευτικών σε κατάλοιπα των φυτοφαρμάκων ή λιπασμάτων 7δ) κανόνες σχετικά με την εξάλειψη των υποπροϊόντων και των χρησιμοποιηθέντων υλικών 7ε) κανόνες σχετικά με την καταστροφή των προϊόντων που αποσύρονται από την αγορά. 5. Κανόνες όσον αφορά την απόσυρση- κανόνες που εκδίδονται κατ' εφαρμογή του άρθρου 20, υπό τους όρους που αναφέρονται στο άρθρο 22. ΠΑΡΑΡΤΗΜΑ IV >ΘΕΣΗ ΠΗΝΑΚΑ> ΠΑΡΑΡΤΗΜΑ V Πίνακες αντιστοιχίας


text:
 Σημαντική ανακοίνωση νομικού περιεχομένου
 |
 52007PC0020
 Πρόταση κανονισμου του Συμβουλιου για την τροποποίηση του κανονισμού (ΕΚ) αριθ. 147/2003 του Συμβουλίου σχετικά με ορισμένα περιοριστικά μέτρα για τη Σομαλία
 [pic] | ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ |Βρυξέλλες, 31.1.2007COM(2007)20 τελικόΠρότασηΚΑΝΟΝΙΣΜΟΥ ΤΟΥ ΣΥΜΒΟΥΛΙΟΥγια την τροποποίηση του κανονισμού (ΕΚ) αριθ. 147/2003 του Συμβουλίου σχετικά με ορισμένα περιοριστικά μέτρα για τη Σομαλία(υποβληθείσα από την Επιτροπή)ΑΙΤΙΟΛΟΓΙΚΗ ΕΚΘΕΣΗ(1) Η κοινή θέση 2002/960/ΚΕΠΠΑ της 10ης Δεκεμβρίου 2002 προβλέπει την επιβολή εμπάργκο στην προμήθεια ή στην πώληση οπλισμού και κάθε είδους συναφούς υλικού στη Σομαλία, καθώς και την απαγόρευση της παροχής τεχνικής και οικονομικής βοήθειας για στρατιωτικές δραστηριότητες στη χώρα αυτή. Η απαγόρευση της παροχής τεχνικής και οικονομικής βοήθειας για στρατιωτικές δραστηριότητες τέθηκε σε εφαρμογή με τον κανονισμό (ΕΚ) αριθ. 147/2003 του Συμβουλίου της 27ης Ιανουαρίου 2003.(2) Βάσει της πρότασης της Διακυβερνητικής Αρχής για την Ανάπτυξη (IGAD) για τη σύσταση αποστολής προστασίας και εκπαίδευσης στη Σομαλία (IGASOM), στις 6 Δεκεμβρίου 2006 το Συμβούλιο Ασφαλείας των Ηνωμένων Εθνών αποφάσισε την προσθήκη εξαίρεσης από τα προαναφερόμενα μέτρα σχετικά με την προμήθεια ή την πώληση οπλισμού και στρατιωτικού εξοπλισμού, καθώς και τεχνικής εκπαίδευσης και βοήθειας, με αποκλειστικό σκοπό την υποστήριξη προς την αποστολή ή τη χρήση από αυτή, όπως προβλέπεται στην παράγραφο 3 του ψηφίσματος 1725 (2006) του ΣΑΗΕ.(3) Αυτή η εξαίρεση από το εμπάργκο τεχνικής και οικονομικής βοήθειας πρέπει να τεθεί σε εφαρμογή μέσω τροποποίησης του κανονισμού (ΕΚ) αριθ. 147/2003 του Συμβουλίου.ΠρότασηΚΑΝΟΝΙΣΜΟΥ ΤΟΥ ΣΥΜΒΟΥΛΙΟΥγια την τροποποίηση του κανονισμού (ΕΚ) αριθ. 147/2003 του Συμβουλίου σχετικά με ορισμένα περιοριστικά μέτρα για τη ΣομαλίαΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας, και ιδίως τα άρθρα 60 και 301,την κοινή θέση 2007/.../ΚΕΠΠΑ του Συμβουλίου για την τροποποίηση της κοινής θέσης 2002/960/ΚΕΠΠΑ σχετικά με την επιβολή εμπάργκο όπλων, πολεμοφοδίων και στρατιωτικού εξοπλισμού στη Σομαλία[1],την πρόταση της Επιτροπής,Εκτιμώντας τα ακόλουθα:(1) Στην κοινή θέση 2002/960/ΚΕΠΠΑ προβλέπεται η επιβολή εμπάργκο στις εξαγωγές όπλων, πολεμοφοδίων και στρατιωτικού εξοπλισμού στη Σομαλία και η απαγόρευση της παροχής τεχνικής, οικονομικής ή άλλης βοήθειας στη Σομαλία, καθώς και της εκπαίδευσης για στρατιωτικές δραστηριότητες στη χώρα αυτή. Η απαγόρευση της παροχής τεχνικών συμβουλών, βοήθειας ή εκπαίδευσης για στρατιωτικές δραστηριότητες τέθηκε σε εφαρμογή με τον κανονισμό (ΕΚ) αριθ. 147/2003 του Συμβουλίου, της 27ης Ιανουαρίου 2003, σχετικά με ορισμένα περιοριστικά μέτρα για τη Σομαλία[2].(2) Στις 6 Δεκεμβρίου 2006 το Συμβούλιο Ασφαλείας των Ηνωμένων Εθνών εξέδωσε το ψήφισμα 1725 (2006) (εφεξής καλούμενο «ψήφισμα 1725 (2006) ΣΑΗΕ») με το οποίο, μεταξύ άλλων, προσέθεσε εξαίρεση από εκείνα τα περιοριστικά μέτρα που αφορούσαν την προμήθεια όπλων και στρατιωτικού εξοπλισμού, καθώς και τεχνικής εκπαίδευσης και βοήθειας, με αποκλειστικό σκοπό την υποστήριξη προς την αποστολή ή τη χρήση από αυτή, όπως προβλέπεται στην παράγραφο 3 του ψηφίσματος 725 (2006) ΣΑΗΕ.(3) Με την κοινή θέση 2007/.../ΚΕΠΠΑ τροποποιείται η κοινή θέση 2002/960/ΚΕΠΠΑ ώστε οι εξαιρέσεις από τα περιοριστικά μέτρα να εναρμονισθούν με το ψήφισμα 1725 (2006) ΣΑΗΕ. Ο κανονισμός (ΕΚ) αριθ. 147/2003 πρέπει να τροποποιηθεί αναλόγως,ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:Άρθρο 1Ο κανονισμός (ΕΚ) αριθ. 147/2003 τροποποιείται ως εξής:1. Στο άρθρο 3 παρεμβάλλεται η ακόλουθη παράγραφος 4:«4. Κατά παρέκκλιση από το άρθρο


text: 1, η αρμόδια αρχή, όπως ορίζεται στο παράρτημα, του κράτους μέλους στο οποίο είναι εγκατεστημένος ο φορέας παροχής υπηρεσιών, μπορεί να επιτρέψει την παροχή τεχνικής βοήθειας, χρηματοδότησης ή οικονομικής βοήθειας για στρατιωτικές δραστηριότητες, εφόσον η βοήθεια αυτή αποσκοπεί αποκλειστικά στην υποστήριξη προς την αποστολή ή στη χρήση από αυτή, όπως προβλέπεται στην παράγραφο 3 του ψηφίσματος 725 (2006) ΣΑΗΕ.»2. Παρεμβάλλεται το ακόλουθο άρθρο 3α:«Άρθρο 3aΗ Επιτροπή τροποποιεί το παράρτημα βάσει των πληροφοριών που παρέχουν τα κράτη μέλη.»3. Το κείμενο στο παράρτημα του παρόντος κανονισμού προστίθεται ως παράρτημα.Άρθρο 2Ο παρών κανονισμός τίθεται σε ισχύ την επομένη της δημοσίευσής του στην Επίσημη Εφημερίδα της Ευρωπαϊκής Ένωσης .Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.Βρυξέλλες, [...]Για το ΣυμβούλιοΟ ΠρόεδροςΠΑΡΑΡΤΗΜΑ"ΠΑΡΑΡΤΗΜΑΚατάλογος των αρμοδίων αρχών που αναφέρονται στο άρθρο 3α:(συμπληρώνεται από τα κράτη μέλη)ΒΕΛΓΙΟΒΟΥΛΓΑΡΙΑΤΣΕΧΙΚΗ ΔΗΜΟΚΡΑΤΙΑΔΑΝΙΑΓΕΡΜΑΝΙΑΕΣΘΟΝΙΑΕΛΛΑΣΙΣΠΑΝΙΑΓΑΛΛΙΑΙΡΛΑΝΔΙΑΙΤΑΛΙΑΚΥΠΡΟΣΛΕΤΟΝΙΑΛΙΘΟΥΑΝΙΑΛΟΥΞΕΜΒΟΥΡΓΟΟΥΓΓΑΡΙΑMALTAΚΑΤΩ ΧΩΡΕΣΑΥΣΤΡΙΑΠΟΛΩΝΙΑΠΟΡΤΟΓΑΛΙΑΡΟΥΜΑΝΙΑΣΛΟΒΕΝΙΑΣΛΟΒΑΚΙΑΦΙΝΛΑΝΔΙΑΣΟΥΗΔΙΑΗΝΩΜΕΝΟ ΒΑΣΙΛΕΙΟΕΥΡΩΠΑΪΚΗ ΚΟΙΝΟΤΗΤΑEuropean CommissionDG External RelationsDirectorate A. Crisis Platform and Policy Coordination in CFSPUnit A2 Crisis Management and Conflict PreventionCHAR 12/106B-1049 Bruxelles/Brussel (Bέλγιο)Ηλεκτρονική διεύθυνση: relex-sanctions@ec.europa.euΤηλ.: (322) 295 55 85/299 11 76Φαξ: (32 2) 299 08 73"[1] ΕΕ L.... της... 2007, σ...[2] ΕΕ L 24 της 29.1.2003, σ.2.


text:
 Avis juridique important
 |
 51995PC0486
 Πρόταση ΑΠΟΦΑΣΗΣ ΤΟΥ ΣΥΜΒΟΥΛΙΟΥ σχετικά με την έγκριση πολυετούς προγράμματος για την προώθηση της γλωσσικής πολυμορφίας της Κοινότητας στην κοινωνία της πληροφόρησης (υποβληθείσα από την Επιτροπή) /* COM/95/486 Τελικό - CNS 95/0263 */
 Επίσημη Εφημερίδα αριθ. C 364 της 04/12/1996 σ. 0005
 Πρόταση απόφασης του Συμβουλίου σχετικά με την έγκριση πολυετούς προγράμματος για την προώθηση της γλωσσικής πολυμορφίας της Κοινότητας στην κοινωνία της πληροφόρησης (96/C 364/07) (Κείμενο που παρουσιάζει ενδιαφέρον για τον ΕΟΧ) COM(95) 486 τελικό - 95/0263(CNS)(Υποβλήθηκε από την Επιτροπή στις 2 Οκτωβρίου 1996) ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ, Έχοντας υπόψη: τη συνθήκη ίδρυσης της Ευρωπαϊκής Κοινότητας, και ιδίως το άρθρο 130 παράγραφος 3, την πρόταση της Επιτροπής, τη γνώμη του Ευρωπαϊκού Κοινοβουλίου, τη γνώμη της Οικονομικής και Κοινωνικής Επιτροπής, Εκτιμώντας: ότι η έλευση της κοινωνίας της πληροφόρησης προσφέρει στη βιομηχανία νέες προοπτικές για την επικοινωνία και τις ανταλλαγές στις ευρωπαϊκές και διεθνείς αγορές, οι οποίες χαρακτηρίζονται από μεγάλη γλωσσική και πολιτισμική πολυμορφία 7 ότι η βιομηχανία θα πρέπει να επεξεργαστεί ειδικές και ικανοποιητικές λύσεις για την υπερπήδηση των γλωσσικών φραγμών, προκειμένου να επωφεληθεί πλήρως από τα πλεονεκτήματα της ευρωπαϊκής εσωτερικής αγοράς και να παραμείνει ανταγωνιστική στις εξωτερικες αγορές 7 ότι είναι σκόπιμο να τονωθεί η χρησιμοποίηση των τεχνολογιών, των εργαλείων και των μεθόδων που μειώνουν το κόστος της μεταφοράς των πληροφοριών μεταξύ των γλωσσών, προσέχοντας ταυτόχρονα να διασφαλίζεται η ποιότητα των μεταφράσεων, ιδίως των λογοτεχνικών μεταφράσεων, οι οποίες δεν μπορούν να στερηθούν την ειδική δημιουργική εργασία 7 ότι το Ευρωπαϊκό Συμβούλιο που συνεδρίασε στην Κέρκυρα την 24η και 25η Ιουνίου 1994 υπογράμμισε τη σημασία των πολιτισμικών και γλωσσικών πλευρών της κοινωνίας της πληροφόρησης και ότι το Ευρωπαϊκό Συμβούλιο που συνεδρίασε στις Κάννες την 26η και 27η Ιουνίου 1995 υπενθύμισε τη σημασία που έχει για την Ένωση η γλωσσική της πολυμορφία 7 ότι η εμφάνιση της κοινωνίας της πληροφόρησης θα πρέπει να επεκτείνει την πρόσβαση των πολιτών στις πληροφορίες και να αποτελέσει μια εξαιρετική ευκαιρία για την αξιοποίηση του πολιτισμικού και γλωσσικού πλούτου και πολυμορφίας της Ευρώπης 7 ότι οι γλωσσικές πολιτικές ανήκουν στην αρμοδιότητα των κρατών μελών 7 ότι, παρόλα αυτά, η προώθηση της ανάπτυξης σύγχρονων εργαλείων επεξεργασίας της γλώσσας και της χρήσης τους αποτελεί τομέα δραστηριότητας στον οποίο δικαιολογείται η ανάληψη κοινοτικής δράσης για την πραγματοποίηση ουσιαστικών οικονομιών κλίμακας με τις κατάλληλες συνεργασίες μεταξύ των ενδιαφερόμενων φορέων των διάφορων γλωσσικών περιοχών 7 ότι οι δράσεις που θα αναληφθούν σε κοινοτικό επίπεδο πρέπει να είναι ανάλογες των επιδιωκόμενων στόχων και να αφορούν μόνο τομείς κατάλληλους για την πραγματοποίηση ευρωπαϊκής προστιθέμενης αξίας 7 ότι συμφέρει την Κοινότητα η υποστήριξη των προσπαθειών εγκατάστασης μιας υποδομής που θα ενθαρρύνει τη δημιουργία και θα ευνοεί την εκμετάλλευση των κοινών γλωσσικών πόρων που είναι απαραίτητοι για την βελτίωση των γλωσσικών εργαλείων και υπηρεσιών και για την πρόοδο των εργασιών έρευνας και ανάπτυξης 7 ότι η Κοινότητα θα πρέπει επίσης να κινητοποιήσει τις βιομηχανίες της γλώσσας και να συμβάλει στη δημιουργία περιβάλλοντος ευνοϊκού για την ενίσχυσή τους 7 ότι θα είναι σκόπιμο να ενθαρρυνθούν οι βιομηχανίες της τεχνολογίας


text: των πληροφοριών και των επικοινωνιών να αναπτύξουν πρότυπα που να λαμβάνουν υπόψη τους τη γλωσσική πολυμορφία και να τα εντάξουν στα προϊόντα και στις εφαρμογές 7 ότι θα είναι χρήσιμο να ενισχύσουν τη συνεργασία τους τα ευρωπαϊκά θεσμικά όργανα και οι σχετικές διοικήσεις των κρατών μελών, έτσι ώστε να ενισχυθεί η ανάπτυξη και η εκμετάλλευση, με χαμηλότερο κόστος, των γλωσσικών εργαλείων που απαιτούνται για την άσκηση των καθηκόντων τους 7 ότι θα πρέπει να εξασφαλιστεί στενή συνεργασία μεταξύ των δράσεων που πρέπει να αναληφθούν στο πλαίσιο της εφαρμογής του παρόντος προγράμματος και των πρωτοβουλιών που εκδηλώνονται στο πλαίσιο άλλων κοινοτικών προγραμμάτων που συμβάλλουν στη δημιουργία μιας πολύγλωσσης κοινωνίας της πληροφόρησης 7 ότι, στα πλαίσια της τήρησης των γενικών πολιτικών της Ένωσης που αφορούν τους εν λόγω οργανισμούς, η συμμετοχή διεθνών οργανισμών και νομικών προσώπων τρίτων χωρών στην υλοποίηση του συνόλου ή μέρους του προγράμματος μπορεί να εξασφαλίσει αμοιβαία οφέλη, ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ: Άρθρο 1 Θεσπίζεται κοινοτικό πρόγραμμα που στοχεύει: α) στην τόνωση της χρησιμοποίησης τεχνολογιών, εργαλείων και μεθόδων που μειώνουν το κόστος μεταφοράς των πληροφοριών μεταξύ των γλωσσών και ανάπτυξης πολύγλωσσων υπηρεσιών 7 β) στην ενίσχυση της ανάπτυξης των βιομηχανιών της γλώσσας 7 γ) στην ενθάρρυνση της ανάπτυξης πολύγλωσσων υπηρεσιών 7 δ) στην προώθηση της γλωσσικής πολυμορφίας της Ευρωπαϊκή Ένωσης στην παγκόσμια κοινωνία της πληροφόρησης, για την περίοδο από την ημερομηνία έγκρισης της παρούσας απόφασης μέχρι την 31η Δεκεμβρίου 1998. Άρθρο 2 Πραγματοποιούνται οι ακόλουθες δράσεις με ευθύνη της Επιτροπής, σύμφωνα με τις γραμμές δράσης που εμφανίζονται στο παράρτημα Ι και σύμφωνα με τους τρόπους υλοποίησης του προγράμματος που προβλέπονται στο παράρτημα ΙΙ: α) υποστήριξη των προσπαθειών δόμησης της υποδομής των ευρωπαϊκών γλωσσικών πόρων και παρότρυνση των ενδιαφερόμενων φορέων 7 β) κινητοποίηση και ενίσχυση των βιομηχανιών της γλώσσας 7 γ) προώθηση της χρησιμοποίησης προηγμένων γλωσσικών εργαλείων στον ευρωπαϊκό δημόσιο τομέα. Καμιά από τις δράσεις αυτές δεν πρέπει να παρουσιάζει αλληλοεπικαλύψεις με τις εργασίες που εκτελούνται στους τομείς αυτούς στο πλαίσιο άλλων κοινοτικών ή εθνικών προγραμμάτων. Άρθρο 3 1. Η αρμόδια για τον προϋπολογισμό αρχή καθορίζει τις πιστώσεις για κάθε οικονομικό έτος, με την επιφύλαξη της διαθεσιμότητας πόρων στο πλαίσιο των δημοσιονομικών προοπτικών και λαμβάνοντας υπόψη τις αρχές της καλής διαχείρισης που προβλέπονται από το άρθρο 2 του δημοσιονομικού κανονισμού, που εφαρμόζεται όσον αφορά τον γενικό προϋπολογισμό των Ευρωπαϊκών Κοινοτήτων. 2. Η χρηματοδοτική συμμετοχή της Κοινότητας στα σχέδια επιμερισμένου κόστους είναι, κατά γενικό κανόνα, 50 %. Άρθρο 4 1. Η Επιτροπή είναι υπεύθυνη για την υλοποίηση του προγράμματος. 2. Η Επιτροπή επικουρείται από μια επιτροπή συμβουλευτικού χαρακτήρα που αποτελείται από εκπροσώπους των κρατών μελών και προεδρεύεται από εκπρόσωπο της Επιτροπής. Ο εκπρόσωπος της Επιτροπής υποβάλλει στη συμβουλευτική επιτροπή σχέδιο των μέτρων που πρέπει να ληφθούν. Η συμβουλευτική επιτροπή διατυπώνει τη γνώμη της για το σχέδιο αυτό σε προθεσμία που ορίζεται από τον πρόεδρο ανάλογα με τον επείγοντα χαρακτήρα του ζητήματος με ψηφοφορία, εάν χρειαστεί. Η γνώμη εγγράφεται στα πρακτικά. Εξάλλου, κάθε κράτος μέλος έχει το δικαίωμα να ζητήσει να εγγραφεί στα πρακτικά η θέση του. Η Επιτροπή λαμβάνει ιδιαιτέρως υπόψη


text: τη γνώμη της συμβουλευτικής επιτροπής. Πληροφορεί τη συμβουλευτική επιτροπή με ποιόν τρόπο έλαβε υπόψη τη γνώμη της. Άρθρο 5 Σύμφωνα με τη διαδικασία που προβλέπεται από το άρθρο 4 παράγραφο 3 αποφασίζονται: α) το πρόγραμμα εργασιών για την υλοποίηση των γραμμών δράσης που ορίζονται στο παράρτημα Ι 7 β) το περιεχόμενο των προσκλήσεων για υποβολή προτάσεων 7 γ) η επιλογή των δράσεων που προτείνονται για κοινοτική χρηματοδότηση και το κατ' εκτίμηση ύψος της χρηματοδότησης για κάθε δράση, εφόσον είναι ίσο ή ανώτερο από 0,5 εκατομμύρια Ecu 7 δ) οι τρόποι αξιολόγησης των αποτελεσμάτων του προγράμματος 7 ε) η προσαρμογή των τρόπων υλοποίησης του προγράμματος που ορίζονται στο παράρτημα ΙΙ 7 στ) η απόφαση που δέχεται τη συμμετοχή νομικών προσώπων τρίτων χωρών. Άρθρο 6 Κατά την ολοκλήρωση του προγράμματος, η Επιτροπή υποβάλλει στο Ευρωπαϊκό Κοινοβούλιο, στο Συμβούλιο και στην Οικονομική και Κοινωνική Επιτροπή έκθεση αξιολόγησης σχετικά με τα αποτελέσματα της υλοποίησης των δράσεων που προβλέπονται από το άρθρο 2. Άρθρο 7 Η παρούσα απόφαση απευθύνεται στα κράτη μέλη. ΠΑΡΑΡΤΗΜΑ I ΓΡΑΜΜΕΣ ΔΡΑΣΗΣ 1. Γραμμή δράσης 1: Ενίσχυση της δημιουργίας μιας υποδομής ευρωπαϊκών γλωσσικών πόρων Οι γλωσσικοί πόροι όπως τα λεξικά, οι τράπεζες δεδομένων ορολογίας, οι γραμματικές, οι συλλογές κειμένων και ηχητικών εγγραφών είναι μια πρώτη ύλη ουσιαστικής σημασίας για την γλωσσολογική έρευνα, την ανάπτυξη εργαλείων επεξεργασίας της γλώσσας ενσωματωμένων στα συστήματα πληροφορικής και τη βελτίωση των μεταφραστικών υπηρεσιών. Έχουν ήδη επενδυθεί σημαντικά ποσά από τα κράτη μέλη, την Επιτροπή και ορισμένες ιδιωτικές εταιρείες για την παραγωγή γλωσσικών πόρων διαφόρων διαστάσεων και βαθμών πολυπλοκότητας. Η εκμετάλλευση αυτών των πόρων εμποδίζεται σήμερα από το γεγονός ότι είναι κυρίως μονόγλωσσοι και οι βασικές προδιαγραφές τους ορισμένες φορές αποκλίνουν, πράγμα που περιορίζει την επαναχρησιμοποίησή τους. Εξάλλου, είναι συχνά δύσκολο να εντοπιστούν. Ο στόχος αυτής της γραμμής δράσης είναι η υποστήριξη των προσπαθειών δημιουργίας μιας υποδομής ευρωπαϊκών πολύγλωσσων γλωσσικών πόρων. 1.1. Η Επιτροπή θα δώσει την υποστήριξή της για την έναρξη των δραστηριοτήτων της ευρωπαϊκής ένωσης γλωσσικών πόρων (Association Europιenne des Ressources Linguistiques - ELRA) που έχει ως στόχο: α) την απογραφή των γλωσσικών πόρων που είναι διαθέσιμοι στην Κοινότητα 7 β) τη δημιουργία μηχανισμών που θα επιτρέπουν να εξασφαλιστεί η διανομή τους σε κοινοτικό επίπεδο 7 γ) την προώθηση της εφαρμογής κοινών προτύπων για να εξασφαλιστεί η συμβατότητά τους και να πραγματοποιηθεί η πιστοποίηση της ποιότητάς τους. 1.2. Οι εργασίες στον τομέα της ορολογίας καλύπτουν ένα τεράστιο τομέα δραστηριοτήτων με μεγάλη σημασία για το εμπόριο, τις επιστήμες, τον πολιτιστικό τομέα, τις τεχνολογίες και την εφαρμογή κοινοτικών αποφάσεων, οδηγιών και κανονισμών. Οι εργασίες αυτές πραγματοποιούνται από μια πολύ μεγάλη ποικιλία δημοσίων ή ιδιωτικών παραγόντων, οι οποίοι, συχνά, δεν έχουν τα μέσα για το συντονισμό της δράσης με τους ομολόγους τους από άλλα κράτη μέλη. Η Επιτροπή θα ενθαρρύνει την έναρξη συντονισμένων δράσεων μεταξύ των ενδιαφερομένων οργανισμών των διαφόρων κρατών μελών στους τομείς προτεραιότητας για την επίτευξη των στόχων των κοινοτικών πολιτικών. Για το σκοπό αυτό θα συμμετέχει, εφόσον είναι απαραίτητο, στη χρηματοδότηση των δαπανών που συνδέονται με την επίτευξη μιας ευρωπαϊκής συνεργασίας μεταξύ των ενδιαφερομένων οργανισμών,


text: ειδικά όσον αφορά τα πρότυπα, τη διάδοση πληροφοριών και τη δικτύωση. 1.3. Η διαθεσιμότητα λεξικογραφικών τραπεζών δεδομένων και ηχητικών εγγραφών κατάλληλων για την ανάπτυξη εφαρμογών πληροφορικής οι οποίες θα καλύπτουν το σύνολο των γλωσσών της Κοινότητας είναι ουσιαστική για την εμφάνιση μιας ευρωπαϊκής βιομηχανίας της γλώσσας. Οι περισσότεροι πόροι που είναι σήμερα διαθέσιμοι στην Ευρώπη είναι μονόγλωσσοι και ασύμβατοι μεταξύ τους, πράγμα που καθιστά αδύνατη την εκμετάλλευσή τους για την παραγωγή πολύγλωσσων εργαλείων. Η Επιτροπή θα ενθαρρύνει επίσης, στον τομέα αυτό, την έναρξη συντονισμένων δράσεων μεταξύ των φορέων του δημοσίου και του ιδιωτικού τομέα των διαφόρων κρατών μελών, με στόχο την ανάπτυξη λεξικογραφικών και ηχητικών πηγών που θα είναι συμβατές και θα συμφωνούν με τα γενικώς αποδεκτά πρότυπα. 1.4. Η Επιτροπή θα μεριμνά ώστε οι συντονισμένες δράσεις τις οποίες υποστηρίζει να εξασφαλίζουν την κατάλληλη σύνδεση με τις διεθνείς εργασίες στον τομέα αυτό. 2. Γραμμή δράσης 2: Κινητοποίηση και ενίσχυση των βιομηχανιών της γλώσσας Ο ιδιωτικός τομέας θα πρέπει να παραγάγει και να διαθέσει στο εμπόριο σύγχρονα εργαλεία που διευκολύνουν την ανάπτυξη πολύγλωσσων εφαρμογών πληροφορικής και τη μεταφορά πληροφοριών μεταξύ των γλωσσών. Η Ευρώπη διαθέτει μια συμπαγή επιστημονική και τεχνολογική βάση στον τομέα αυτό, η οποία ενισχύθηκε από τα κοινοτικά προγράμματα έρευνας και ανάπτυξης, ιδίως από τα προγράμματα σχετικά με τις τεχνολογίες των πληροφοριών, των επικοινωνιών και των συστημάτων τηλεπληροφορικής γενικού ενδιαφέροντος. Όμως, η ευρωπαϊκή αγορά υστερεί όσον αφορά την εκμετάλλευση της προόδου στη γλωσσική έρευνα και τεχνολογία. Θα πρέπει να καταβληθούν ιδιαίτερες προσπάθειες, ιδιαιτέρως στο πλαίσιο των δράσεων διάδοσης και αξιοποίησης των αποτελεσμάτων της έρευνας του προγράμματος-πλαισίου και των εξειδικευμένων προγραμμάτων, έτσι ώστε να επιταχυνθεί η μετάβαση των νέων τεχνολογιών επεξεργασίας της γλώσσας προς την αγορά. Το σύνολο των γραμμών δράσης που προτείνονται στο παρόν πρόγραμμα συμβάλλουν στη δημιουργία ενός περιβάλλοντος ευνοϊκού για την επέκταση των γλωσσικών βιομηχανιών, όπως είναι οι βιομηχανίες γλωσσικής τεχνολογίας και μετάφρασης. Ο στόχος αυτής της γραμμής δράσης είναι να προκαλέσει την κινητοποίηση των βιομηχανιών της γλώσσας, ενισχύοντας τη μεταφορά τεχνολογίας και τη ζήτηση, μέσω ενός περιορισμένου αριθμού σχεδίων επίδειξης επιμερισμένου κόστους που ενδέχεται να δράσουν καταλυτικά σε ορισμένους βασικούς τομείς. 2.1. Διάφορες βιομηχανίες έχουν πειραματισθεί στην ελεγχόμενη γλώσσα για να διευκολύνουν τη σύνταξη τεχνικών εγγράφων και ενημερωτικού υλικού υποστήριξης του χρήστη. Η προσέγγιση αυτή βελτιώνει τη γενική διαχείριση εγγράφων και επιτρέπει την αποτελεσματική χρησιμοποίηση της αυτόματης μετάφρασης. Ένας μικρός αριθμός σχεδίων επιμερισμένου κόστους μπορεί να αποδείξει την αποδοτικότητα της ένταξης ελεγχόμενης γλώσσας, εργαλείων συγγραφής και μετάφρασης σε λειτουργικά συστήματα διαχείρισης εγγράφων για διάφορα βιομηχανικά και επιχειρηματικά περιβάλλοντα. 2.2. Η μετάφραση με υπογλώσσα λογισμικού πολυμέσων, συμπεριλαμβανομένης της μετάφρασης γραπτού και προφορικού λόγου, έχει ολοένα και μεγαλύτερη ζήτηση στην κοινωνία της πληροφόρησης, για την τόνωση του επαγγελματισμού και τη βελτίωση της ανταγωνιστικότητας της βιομηχανίας μετάφρασης με υπογλώσσα και της βιομηχανίας πολυμέσων και θα προκηρυχθεί πρόσκληση υποβολής προτάσεων για μικρό αριθμό σχεδίων επιμερισμένου κόστους, που θα επιδεικνύουν τον τρόπο ένταξης της μεθοδολογίας και των εργαλείων της μετάφρασης με υπογλώσσα, την εκπαίδευση του προσωπικού και την ανάπτυξη των κατευθυντήριων γραμμών της καλύτερης πρακτικής που έχουν σημασία για τις ΜΜΕ.


text: 2.3. Η Επιτροπή θα προαγάγει τη χρησιμοποίηση δικτύων από τη βιομηχανία μετάφρασης και διερμηνείας. Τα δίκτυα προσφέρουν πρόσβαση σε προηγμένα εργαλεία, συμπεριλαμβανομένων των ηλεκτρονικών λεξικών, βελτιώνουν τη διοικητική μέριμνα, επιτρέπουν την ολοκλήρωση με άλλες λειτουργίες και γενικά βελτιώνουν τη λειτουργία της μεταφραστικής αγοράς. Θα γίνει πρόσκληση υποβολής προτάσεων για τον ορισμό και την εφαρμογή ευρωπαϊκών υπηρεσιών καταλόγου μετάφρασης, τον ορισμό ενός ανοιχτού μεταφραστικού περιβάλλοντος στην Ευρώπη και για την επίδειξη πανευρωπαϊκής μετάφρασης και διερμηνείας, με συμμετοχή της μεταφραστικής βιομηχανίας και του μεταφραστικού κλάδου. 3. Γραμμή δράσης 3: Προώθηση της χρησιμοποίησης προηγμένων γλωσσικών εργαλείων στον ευρωπαϊκό δημόσιο τομέα Λόγω των γλωσσικών υποχρεώσεών τους, τα ευρωπαϊκά θεσμικά όργανα, και ιδιαίτερα η Επιτροπή, χρειάστηκε να καταβάλουν τα απαραίτητα ποσά για την απόκτηση και την τελειοποίηση προηγμένων εργαλείων που αποδεικνύονταν απαραίτητα για την αποτελεσματική επεξεργασία ενός αυξανόμενου όγκου μεταφράσεων και πολύγλωσσων εγγράφων. Εξάλλου, με την καθημερινή μεταφραστική δραστηριότητά τους, συμβάλλουν στην κατάρτιση σημαντικών πολύγλωσσων γλωσσικών πόρων στους διάφορους τομείς κοινοτικής δραστηριότητας. Με την δημιουργία της ενιαίας αγοράς και την κατάργηση των εσωτερικών συνόρων, οι μεταφορές πληροφοριών θα πολλαπλασιαστούν μεταξύ των διοικήσεων των διαφόρων κρατών μελών. Οι διοικήσεις αυτές θα αντιμετωπίζουν όλο και περισσότερο την ανάγκη να διαθέτουν προηγμένα γλωσσικά εργαλεία για να διευκολύνουν και να μειώνουν το κόστος της επικοινωνίας τους με τους ομολόγους τους των άλλων κρατών μελών. Η μεταφορά, προς τις διοικήσεις των κρατών μελών, της εμπειρίας που έχει αποκτηθεί από τα ευρωπαϊκά θεσμικά όργανα, όσον αφορά την αντιμετώπιση της πολυγλωσσίας και το μοίρασμα των γλωσσικών πόρων που παράγονται από τη μια ή την άλλη υπηρεσία, μπορεί να συμβάλει στη δημιουργία οικονομιών κλίμακας και στη μείωση του κόστους της πολύγλωσσης επικοινωνίας. Ο στόχος αυτής της γραμμής δράσης είναι να ενθαρρύνει τη συνεργασία μεταξύ των διοικήσεων των κρατών μελών και των ευρωπαϊκών θεσμικών οργάνων, έτσι ώστε να μειωθεί το κόστος της πολύγλωσσης επικοινωνίας στον ευρωπαϊκό δημόσιο τομέα με τη χρησιμοποίηση, συγκεκριμένα, προηγμένων γλωσσικών εργαλείων. Έτσι, τα ευρωπαϊκά όργανα θα δράσουν ως καταλύτες για την ανάπτυξη της ευρωπαϊκής βιομηχανίας της γλώσσας, μέσω της ζήτησης του δημοσίου τομέα, η οποία θα βασίζεται σε κοινά πρότυπα ή κοινά στοιχεία τεχνικών προδιαγραφών. 3.1. Ο μακροπρόθεσμος στόχος είναι η διαθεσιμότητα μιας υπηρεσίας υψηλών επιδόσεων για την επεξεργασία της πολυγλωσσίας, που θα ανταποκρίνεται στις απαιτήσεις των θεσμικών οργάνων και των σχετικών διοικήσεων των κρατών μελών. Αυτό ευνοεί τη δημιουργία μιας υποδομής που επιτρέπει στην κάθε πλευρά να χρησιμοποιεί τα διάφορα γλωσσικά εργαλεία που διατίθενται από τα κοινοτικά όργανα και τις διάφορες διοικήσεις, χωρίς απώλεια των σημερινών λειτουργικών χαρακτηριστικών και ενισχύοντας τη σύγκλιση των μελλοντικών εξελίξεων. Θα γίνει πρόσκληση υποβολής προσφορών για την ανάπτυξη εργαλείων και συστημάτων που επιτρέπουν την εξοικονόμηση χρόνου στη μετάφραση, διευκολύνοντας τον εντοπισμό και την επαναχρησιμοποίηση κειμένων ή τμημάτων εγγράφων που έχουν ήδη μεταφραστεί, καθώς και την πρόσβαση στις βάσεις ορολογίας. Ιδιαίτερη προσοχή θα δοθεί επίσης στα εργαλεία και στις εφαρμογές που διευκολύνουν την εργασία της διερμηνείας. 3.2. Οι συνεργασίες επιμερισμένου κόστους με ορισμένα κράτη μέλη για τη βελτίωση των εργαλείων ορολογίας και των υφιστάμενων συστημάτων μετάφρασης με τη βοήθεια υπολογιστή θα εξακολουθήσουν και θα επεκταθούν


text: στα άλλα κράτη μέλη που ενδιαφέρονται. 3.3. Θα καταβληθεί ιδιαίτερη προσπάθεια για να έλθουν τα γλωσσικά εργαλεία που αφορούν τις νέες επίσημες γλώσσες της Κοινότητας στο επίπεδο των άλλων γλωσσών. 4. Συνοδευτικά μέτρα Η υλοποίηση μιας πολύγλωσσης κοινωνίας της πληροφόρησης απαιτεί το σχεδιασμό συγκλινουσών στρατηγικών από την πλευρά των δημόσιων αρχών, των ενώσεων και των ιδρυμάτων που εργάζονται για την ανάπτυξη των γλωσσικών πόρων και εργαλείων, από την πλευρά των πρωτοπόρων χρηστών, καθώς και από την πλευρά των φορέων της αγοράς που παράγουν και διαδίδουν υπηρεσίες πληροφόρησης ή προμηθεύουν εργαλεία, υπηρεσίες και συστήματα επεξεργασίας της γλώσσας. Για να συμβάλει σε αυτό, η Επιτροπή θα λάβει τα ακόλουθα συνοδευτικά μέτρα: α) διοργάνωση της συνεννόησης και του συντονισμού μεταξύ των κυριότερων φορέων που συμβάλλουν στην ανάπτυξη μιας πολύγλωσσης κοινωνίας της πληροφόρησης 7 β) αξιολόγηση της προόδου που έχει σημειωθεί στην κατεύθυνση της υλοποίησης της πολύγλωσσης κοινωνίας της πληροφόρησης και εντοπισμός των εμποδίων που εξακολουθούν να υφίστανται 7 γ) προώθηση των τεχνικών προτύπων που ανταποκρίνονται στις γλωσσικές ανάγκες των χρηστών 7 δ) εκκίνηση δράσεων προώθησης και ευαισθητοποίησης των χρηστών και υποστήριξη της ανταλλαγής των καλύτερων πρακτικών 7 ε) διερεύνηση ευνοϊκών δυνατοτήτων συνεργασίας με τρίτες χώρες και πολύγλωσσους διεθνείς οργανισμούς. ΠΑΡΑΡΤΗΜΑ II ΤΡΟΠΟΙ ΥΛΟΠΟΙΗΣΗΣ ΤΟΥ ΠΡΟΓΡΑΜΜΑΤΟΣ 1. Η Επιτροπή υλοποιεί το πρόγραμμα σύμφωνα με τις τεχνικές προδιαγραφές που εμφανίζονται στο παράρτημα Ι. 2. Όταν ενδείκνυται, οι γραμμές δράσης του προγράμματος υλοποιούνται μέσω σχεδίων επιμερισμένου κόστους, εκτός εάν η ανάπτυξη γίνεται αποκλειστικά για τα θεσμικά όργανα της ΕΕ, οπότε το ποσοστό χρηματοδότησης μπορεί να ανέλθει στο 100 %. Η κοινοτική χρηματοδότηση δεν υπερβαίνει κανονικά το 50 % του κόστους των σχεδίων, με συμμετοχή που μειώνεται όσο το σχέδιο πλησιάζει στο στάδιο διάθεσης στην αγορά. Τα έξοδα πανεπιστημίων και λοιπών οργανισμών που δεν εφαρμόζουν αναλυτική λογιστική επιστρέφονται με βάση την ανάληψη του 100 % του επιπλέον κόστους. 3. Η επιλογή των σχεδίων επιμερισμένου κόστους βασίζεται καταρχήν στην συνήθη διαδικασία προσκλήσεων για υποβολή προτάσεων που δημοσιεύονται στην Επίσημη Εφημερίδα των Ευρωπαϊκών Κοινοτήτων. Οι στόχοι καθορίζονται σε σχέδια εργασιών που καταρτίζονται σε στενή συνεργασία με τους παράγοντες της αγοράς και τη συμβουλευτική επιτροπή που προβλέπεται από το άρθρο 4 της απόφασης. 4. Σε εξαιρετικές περιπτώσεις, και αφού λάβει υπόψη της τη γνώμη της συμβουλευτικής επιτροπής που προβλέπεται στο άρθρο 4, η Επιτροπή θα μπορεί να λάβει υπόψη της προτάσεις σχεδίων που δεν έχουν υποβληθεί σ' αυτήν, και τα οποία υπόσχονται ανάπτυξη ιδιαίτερα σημαντική για την επίτευξη των στόχων του προγράμματος, οι οποίες δεν θα μπορούσαν να υποβληθούν στο πλαίσιο της κανονικής διαδικασίας προσκλήσεων για υποβολή προτάσεων. 5. Η υποστήριξη των προσπαθειών δόμησης της υποδομής των ευρωπαϊκών γλωσσικών πόρων θα μπορούσε να έχει τη μορφή συντονισμένων δράσεων που θα αφορούν τον συντονισμό, ιδιαιτέρως μέσω «δικτύων συντονισμού» της ανάπτυξης πολύγλωσσων γλωσσικών πόρων. Η συμμετοχή της Κοινότητας θα μπορούσε να καλύψει μέχρι και το 100 % του κόστους του συντονισμού. 6. Τα σχέδια που χρηματοδοτούνται εξ' ολοκλήρου από την Επιτροπή στο πλαίσιο συμβάσεων μελετών και παροχής υπηρεσιών θα υλοποιούνται μέσω προσκλήσεων για υποβολή προσφορών σύμφωνα με τους δημοσιονομικούς κανονισμούς της Επιτροπής.


text: Η διαφάνεια θα εξασφαλίζεται με τη δημοσίευση και την τακτική διάδοση του προγράμματος εργασιών στις επαγγελματικές ενώσεις και σε άλλους ενδιαφερομένους οργανισμούς. 7. Για την υλοποίηση του προγράμματος, η Επιτροπή θα αναλαμβάνει επίσης δραστηριότητες σχεδιασμένες σε συνάρτηση με τους γενικούς στόχους του προγράμματος και τους εξειδικευμένους στόχους κάθε γραμμής δράσης. Οι δραστηριότητες αυτές θα περιλαμβάνουν εργαστήρια, σεμινάρια, συνεδριάσεις, μελέτες, δημοσιεύσεις, εκστρατείες πληροφόρησης, κύκλους μαθημάτων, συμμετοχές σε σχέδια συνεργασίας με τις διοικήσεις των κρατών μελών, τα ευρωπαϊκά θεσμικά όργανα και τους διεθνείς οργανισμούς, παροχή βοήθειας στα εθνικά γλωσσικά παρατηρητήρια και εξειδικευμένη υποστήριξη για την ανάπτυξη γλωσσικών εργαλείων και πόρων για τις γλώσσες της Κοινότητας που στερούνται περισσότερο τέτοιων μέσων.


text:
 ΕΥΡΩΠΑΪΚΗ ΕΠΙΤΡΟΠΗ
 Βρυξέλλες, 27.10.2015
 COM(2015) 549 final
 2015/0255(NLE)
 Πρόταση
 ΑΠΟΦΑΣΗ ΤΟΥ ΣΥΜΒΟΥΛΙΟΥ
 σχετικά με τη θέση που πρέπει να ληφθεί, εξ ονόματος της Ευρωπαϊκής Ένωσης, στην ευρωπαϊκή επιτροπή για την εκπόνηση προτύπων στον τομέα της εσωτερικής ναυσιπλοΐας (CESNI) και στην ολομέλεια της Κεντρικής Επιτροπής για τη Ναυσιπλοΐα στον Ρήνο (CCNR) σχετικά με την έγκριση προτύπου για τις τεχνικές προδιαγραφές για πλοία εσωτερικής ναυσιπλοΐας
 ΑΙΤΙΟΛΟΓΙΚΗ ΕΚΘΕΣΗ
 1.ΠΛΑΙΣΙΟ ΤΗΣ ΠΡΟΤΑΣΗΣ
 Η παρούσα πρόταση της Επιτροπής αφορά τον καθορισμό της θέσης της Ένωσης στη συνεδρίαση της 26ης Νοεμβρίου 2015 της ευρωπαϊκής επιτροπής για την εκπόνηση προτύπων στην εσωτερική ναυσιπλοΐα (CESNI) και στη συνεδρίαση της ολομέλειας της Κεντρικής Επιτροπής για τη Ναυσιπλοΐα στον Ρήνο (CCNR), με αντικείμενο ένα ευρωπαϊκό πρότυπο καθορισμού τεχνικών προδιαγραφών για τα πλοία εσωτερικής ναυσιπλοΐας.
 1.1.CESNI
 Η CCNR ενέκρινε στις 3 Ιουνίου 2015 κατά την εαρινή της ολομέλεια το ψήφισμα CCNR 2015-I-3 για τη σύσταση και λειτουργία ευρωπαϊκής επιτροπής εκπόνησης προτύπων στην εσωτερική ναυσιπλοΐα (CESNI). Στα καθήκοντά της περιλαμβάνονται η έκδοση τεχνικών προτύπων σε διάφορους τομείς, ιδίως όσον αφορά τα πλοία, την τεχνολογία των πληροφοριών και το πλήρωμα, η ομοιόμορφη ερμηνεία των εν λόγω προτύπων και των αντίστοιχων διαδικασιών, καθώς και οι διαβουλεύσεις με αντικείμενο την ασφάλεια της ναυσιπλοΐας, την προστασία του περιβάλλοντος ή άλλους τομείς της ναυσιπλοΐας.
 Η CESNI απαρτίζεται από εμπειρογνώμονες που εκπροσωπούν τα κράτη μέλη της CCNR και της ΕΕ.
 Τα μέρη της CCNR (Γερμανία, Γαλλία, Κάτω Χώρες, Βέλγιο και Ελβετία) και τα υπόλοιπα κράτη μέλη της ΕΕ έχουν δικαίωμα ψήφου με βάση μία ψήφο ανά κράτος. Η ΕΕ δεν είναι μέρος της CCNR ούτε της CESNI. Ωστόσο, μπορεί να συμμετέχει στις εργασίες της CESNI, μαζί με διεθνείς οργανισμούς, των οποίων η αποστολή καλύπτει τους τομείς αρμοδιότητας της CESNI, χωρίς δικαίωμα ψήφου.
 Η CESNI εγκρίνει πρότυπα με ομοφωνία των ψήφων της CCNR και των κρατών μελών της ΕΕ που είναι παρόντα. Ελλείψει συναίνεσης σχετικά με την απόφαση να συμπεριληφθεί η έγκριση προτύπων στην ημερήσια διάταξη, η CESNI αποφασίζει με πλειοψηφία δύο τρίτων των ψήφων των μελών που είναι παρόντα στη συνεδρίαση. Σε δεύτερο στάδιο, η CESNI εγκρίνει πρότυπα με ομοφωνία των ψήφων της CCNR και των κρατών μελών της ΕΕ που είναι παρόντα. Μετά τη λήψη απόφασης, τα πρότυπα αποκτούν μοναδικό αριθμό αναφοράς και δημοσιεύονται.
 Η CCNR έχει αποκτήσει σημαντική πείρα στη θέσπιση τεχνικών προδιαγραφών για τα πλοία εσωτερικής ναυσιπλοΐας. Η CESNI, η οποία συστάθηκε στο πλαίσιο της CCNR και μέλη της είναι όλα τα κράτη μέλη της ΕΕ, διαθέτει συνεπώς την αναγκαία εμπειρογνωσία και γεωγραφική αντιπροσωπευτικότητα, προκειμένου να καταρτίζει κοινά πρότυπα για ολόκληρο το δίκτυο εσωτερικών πλωτών οδών στην Ευρωπαϊκή Ένωση.
 1.2.Το ευρωπαϊκό πρότυπο καθορισμού τεχνικών προδιαγραφών για τα πλοία εσωτερικής ναυσιπλοΐας
 Οι προπαρασκευαστικές εργασίες για ενιαίο τεχνικό πρότυπο για τα πλοία εσωτερικής ναυσιπλοΐας που θα εφαρμόζεται εντός της ΕΕ και της CCNR έχουν αρχίσει στο πλαίσιο της υφιστάμενης κοινής ομάδας εργασίας που υποστηρίζει την εφαρμογή της οδηγίας 2006/87/ΕΚ του Ευρωπαϊκού Κοινοβουλίου και του Συμβουλίου σχετικά με τη θέσπιση τεχνικών προδιαγραφών για τα πλοία εσωτερικής ναυσιπλοΐας και την κατάργηση της οδηγίας 82/714/ΕΟΚ του Συμβουλίου
 1
 .